เคที เพร์รี

**แคเทอรีน เอลิซาเบธ ฮัดสัน** (; เกิด 25 ตุลาคม ค.ศ. 1984) หรือชื่อในวงการคือ **เคที เพร์รี** () เป็นนักร้อง และนักแต่งเพลงชาวอเมริกัน หลังจากเธอร้องเพลงในโบสถ์ในวัยเด็ก เธอได้ทำงานดนตรีแนวเพลงกอสเปลขณะเป็นวัยรุ่น เพร์รีเซ็นสัญญากับสังกัดเรดฮิลล์เรเคิดส์ และออกสตูดิโออัลบั้มแรกในชื่อ *[[เคที ฮัดสัน (อัลบั้ม)|เคที ฮัดสัน]]* โดยใช้ชื่อเกิดของเธอ เมื่อ ค.ศ. 2001 แต่ไม่ประสบความสำเร็จ เธอย้ายไปที่ลอสแอนเจลิสเพื่อเปลี่ยนแนวดนตรีทางโลกมากขึ้นหลังค่ายเรดฮิลล์ปิดตัวลง ซึ่งต่อมาเธอได้ร่วมงานกับโปรดิวเซอร์เพลง เกล็น บัลลาร์ด ดร.ลู้ก และแมกซ์ มาร์ติน หลังจากเธอใช้ชื่อว่าเคที เพร์รี และหมดสัญญากับค่ายเพลงดิไอส์แลนด์เดฟแจมมิวสิกกรุ๊ปและโคลัมเบียเรเคิดส์ เธอได้เซ็นสัญญากับค่ายแคปิตอลเรเคิดส์ใน ค.ศ. 2007

เพร์รีเริ่มมีชื่อเสียงใน ค.ศ. 2008 หลังจากออกซิงเกิล "ไอคิสด์อะเกิร์ล" ที่ทำให้เกิดประเด็นเรื่องรักร่วมเพศ และซิงเกิล "ฮอตเอ็นโคลด์" จากอัลบั้มชุดที่สอง *[[วันออฟเดอะบอยส์ (อัลบั้มเคที เพร์รี)|วันออฟเดอะบอยส์]]* อัลบั้มชุดที่สามในชื่อ *[[ทีนเอจดรีม (อัลบั้มเคที เพร์รี)|ทีนเอจดรีม]]* (ค.ศ. 2010) ดนตรีเปลี่ยนเป็นแนวดิสโก้ และมีซิงเกิลอันดับหนึ่งบนชาร์ต''บิลบอร์ด''ฮอต 100 ได้แก่ "แคลิฟอร์เนียเกิลส์", "ทีนเอจดรีม", "ไฟร์เวิร์ก", "อี.ที." และ "ลาสต์ฟรายเดย์ไนต์ (ที.จี.ไอ.เอฟ.)" และซิงเกิลอันดับสาม "เดอะวันแด้ตก็อตอะเวย์" อัลบั้มนี้กลายเป็นอัลบั้มแรกของศิลปินหญิงที่มีซิงเกิลอันดับหนึ่งของชาร์ต*บิลบอร์ด*ถึง 5 เพลง เป็นอัลบั้มที่สองต่อจากอัลบั้ม *[[แบด (อัลบั้ม)|แบด]]*  ของไมเคิล แจ็กสัน ในเดือนมีนาคม ค.ศ. 2012 เธอออกอัลบั้มจำหน่ายซ้ำในชื่อ *[[ทีนเอจดรีม: เดอะคอมพลีตคอนเฟกชัน]]* มีซิงเกิล "พาร์ตออฟมี" และ "วายด์อะเวก" อัลบั้มที่สี่ *[[ปริซึม (อัลบั้มเคที เพร์รี)|ปริซึม]]* ออกจำหน่ายใน ค.ศ. 2013 ดนตรีเป็นแนวป็อปและแดนซ์ เธอเป็นศิลปินคนแรกที่มิวสิกวิดีโอมียอดผู้ชมถึง 1 พันล้านครั้งในช่องวีโวมากกว่าหนึ่งเพลง ได้แก่มิวสิกวิดีโอเพลง "โรร์" และ "ดาร์กฮอร์ส" 
 
เพร์รีได้รับรางวัลและได้เสนอเข้าชิงรางวัลมากมาย และได้บันทึกในบันทึกสถิติโลกกินเนสส์ 4 หัวข้อ และได้อยู่ในรายชื่อ "สตรีที่มีรายได้สูงสุดด้านดนตรี" (2011–16) จัดโดยนิตยสาร*[[ฟอบส์]]* เธอเป็นหนึ่งในศิลปินที่ทำยอดขายได้ดีที่สุดตลอดกาล โดยขายได้ 143 ล้านหน่วยทั่วโลกตลอดการเป็นนักร้อง ในเดือนกรกฎาคม ค.ศ. 2012 เธอออกภาพยนตร์สารคดีชีวประวัติแบบ 3 มิติเรื่อง *[[เคที เพร์รี: พาร์ตออฟมี]]* และพากย์เสียงให้ตัวละคร สเมิร์ฟเฟตต์ ในภาพยนตร์เรื่อง *[[เดอะสเมิฟส์ (ภาพยนตร์)|เดอะสเมิฟส์]]* (2011) และ *[[เดอะสเมิฟส์ 2]]* (2013)

## ชีวิตและอาชีพการงาน

### 1984–98: ชีวิตช่วงแรก

แคเทอรีน เอลิซาเบธ ฮัดสัน เกิดเมื่อวันที่ 25 ตุลาคม ค.ศ. 1984 ในเมืองแซนตาบาร์บารา รัฐแคลิฟอร์เนีย เป็นบุตรสาวของแมรี คริสทีน (นามสกุลเดิม เพร์รี) และมอริส คีธ ฮัดสัน ซึ่งเป็นศาสนาจารย์ของโบสถ์เพนเทคอสทัลทั้งคู่ พ่อแม่ของเธอหันมานับถือศาสนาอย่างเคร่งครัดหลังจากมีชีวิต "วัยรุ่นที่โลดโผน" เพร์รีมีเชื้อสายอังกฤษ เยอรมัน ไอริช และโปรตุเกส และเธอเป็นหลานสาวของผู้กำกับภาพยนตร์ แฟรงก์ เพร์รี จากฝั่งแม่ของเธอ เธอมีน้องชายหนึ่งคนชื่อเดวิด ซึ่งเป็นนักร้องเช่นกัน และพี่สาวหนึ่งคนชื่อแองเจลา

ตั้งแต่อายุ 3 ถึง 11 ปี เพร์รีต้องย้ายถิ่นฐานบ่อยครั้งทั่วประเทศเนื่องจากพ่อแม่ที่เข้มงวดของเธอตั้งโบสถ์ต่าง ๆ ก่อนจะกลับมาตั้งถิ่นฐานที่ซานตาบาร์บาราอีกครั้ง ในช่วงที่เติบโตมา เธอได้เข้าเรียนที่โรงเรียนศาสนาและค่ายศาสนาต่าง ๆ รวมถึงเรียนระดับชั้นประถมศึกษาในโรงเรียนพาราไดซ์แวลลีย์คริสเตียน ในรัฐแอริโซนา และโรงเรียนแซนตาบาร์บาราคริสเตียน ในรัฐแคลิฟอร์เนีย ครอบครัวของเธอมีปัญหาทางการเงิน บางครั้งต้องใช้คูปองอาหารและรับอาหารจากธนาคารอาหารที่ให้บริการแก่สมาชิกโบสถ์ของพ่อแม่เธอด้วย

ในช่วงที่เติบโตมา เพร์รีและพี่น้องไม่ได้รับอนุญาตให้กินซีเรียลลักกีชาร์ม เพราะคำว่า "luck" ทำให้แม่ของเธอนึกถึงลูซิเฟอร์ และยังต้องเรียกไข่ปีศาจว่า "ไข่เทพ" เพร์รีฟังเพลงกอสเปลเป็นหลัก เพราะเพลงสากลทั่วไปไม่เป็นที่นิยมในบ้านของเธอ เธอได้ค้นพบเพลงยอดนิยมผ่านซีดีที่เธอลักลอบนำมาจากเพื่อน ๆ เพร์รีเล่าถึงเรื่องราวที่เพื่อนคนหนึ่งของเธอเปิดเพลง "ยูออตตาโนว์" ของอลานิส มอริสเซตต์ให้ฟัง ซึ่งส่งผลต่อการเขียนเพลงและการร้องของเธอ

แม้ว่าเธอจะไม่ได้ระบุว่าตนเองเป็นคนเคร่งศาสนา แต่เธอกล่าวว่า "ฉันอธิษฐานตลอดเวลาเพื่อการควบคุมตนเอง เพื่อความอ่อนน้อมถ่อมตน" ต้องการเป็นเหมือนแองเจลา พี่สาวของเธอ เพร์รีเริ่มร้องเพลงโดยฝึกกับเทปคาสเซ็ตของพี่สาว เธอร้องเพลงต่อหน้าพ่อแม่ของเธอที่อนุญาตให้เธอเรียนร้องเพลงเช่นเดียวกับแองเจลาในขณะนั้น เธอเริ่มฝึกตอนอายุ 9 ปี และเข้าร่วมการแสดงในโบสถ์ของพ่อแม่ตั้งแต่อายุ 9 ถึง 17 ปี เมื่ออายุ 13 ปี เพร์รีได้รับกีตาร์ตัวแรกเป็นของขวัญวันเกิด และเริ่มแสดงเพลงที่เธอแต่งเองต่อสาธารณะ เธอพยายามที่จะ "เป็นเด็กสาวแคลิฟอร์เนียทั่วไป" ในช่วงที่เติบโตมา และเริ่มเล่นโรลเลอร์สเก็ต สเก็ตบอร์ด และเล่นเซิร์ฟในช่วงวัยรุ่น น้องชายของเธอ เดวิด อธิบายว่าในช่วงวัยรุ่นเธอเป็น "ทอมบอย" ซึ่งเพร์รีพูดถึงในเพลง "วันออฟเดอะบอยส์" ของเธอ เธอเรียนเต้นรำและเรียนรู้วิธีการเต้นสวิง ลินดีฮอป และจิตเตอร์บัก เพร์รีสำเร็จการศึกษาข้อกำหนดการศึกษา GED ตั้งแต่อายุ 15 ปี ในชั้นมัธยมปลายปีแรก และออกจากโรงเรียนมัธยมโดสพวยโบลส เพื่อทำอาชีพทางดนตรี

### 1999–2006: เริ่มอาชีพงานดนตรี ''เคที ฮัดสัน'' และ''ฟิงเกอร์พรินส์''

เพร์รีมีบทเรียนร้องเพลงระยะสั้นกับครูชื่ออกาธา แดนออฟ ในสถานที่ที่เช่าจากมิวสิกอะคาเดมีออฟเดอะเวสต์ การร้องเพลงของเธอได้รับความสนใจจากศิลปินร็อก สตีฟ โธมัส และเจนนิเฟอร์ แนปป์ จากแนชวิลล์ รัฐเทนเนสซี ซึ่งพาเธอไปที่นั่นเพื่อพัฒนาทักษะการเขียนเพลง ในแนชวิลล์ เธอเริ่มบันทึกเดโมและเรียนรู้วิธีการเขียนเพลงและเล่นกีตาร์ เพร์รีเซ็นสัญญากับเรดฮิลล์เรเคิดส์ และบันทึกอัลบั้มเปิดตัวของเธอเป็นอัลบั้มเพลงคริสเตียนร่วมสมัยชื่อ *[[เคที ฮัดสัน (อัลบั้ม)|เคที ฮัดสัน]]* ซึ่งวางจำหน่ายเมื่อวันที่ 6 มีนาคม 2001 นอกจากนี้เธอยังได้ไปทัวร์ในปีนั้นเป็นส่วนหนึ่งของทัวร์ สเตรนจ์ลีนอร์มัล ของฟิล โจเอล และเริ่มการแสดงอื่น ๆ ของเธอเองในสหรัฐ *เคที ฮัดสัน*ได้รับการวิจารณ์ที่หลากหลายจากนักวิจารณ์และไม่ประสบความสำเร็จทางการค้า โดยขายได้ประมาณ 200 ก๊อปปี้ก่อนที่ค่ายเพลงจะปิดตัวลงในเดือนธันวาคม จากการเปลี่ยนแปลงจากเพลงกอสเปลไปเป็นเพลงสากล เพร์รีเริ่มทำงานกับโปรดิวเซอร์ เกล็น บัลลาร์ด และย้ายไปลอสแอนเจลิสเมื่ออายุ 17 ปี เธอตัดสินใจทำงานกับบัลลาร์ดเนื่องจากผลงานที่ผ่านมาของเขากับอลานิส มอริสเซตต์ หนึ่งในแรงบันดาลใจหลักของเธอ ในปี 2003 เธอแสดงในชื่อ แคเทอริน เพร์รี ชั่วคราวเพื่อหลีกเลี่ยงความสับสนกับนักแสดงหญิง เคต ฮัดสัน และต่อมาได้ใช้ชื่อในวงการว่า "เคที เพร์รี" โดยใช้นามสกุลเดิมของแม่ ในปี 2010 เธอได้เล่าว่าเพลง "ธิงกิงออฟยู" เป็นหนึ่งในเพลงแรก ๆ ที่เธอเขียนหลังจากย้ายไปลอสแอนเจลิส เพร์รีมักจะแสดงที่เวทีของโฮเทลคาเฟ โดยแสดงเพลงใหม่ ๆ ในขณะที่เธอยังอยู่ระหว่างการหาค่ายเพลง

ในปี 2004 เธอเซ็นสัญญากับค่ายจาวาเรเคิดส์ของบัลลาร์ด ซึ่งขณะนั้นเป็นพันธมิตรกับดิไอส์แลนด์เดฟแจมมิวสิกกรุป เพร์รีเริ่มทำงานในอัลบั้มเดี่ยวที่มีกำหนดวางจำหน่ายในเดือนมีนาคม 2005 แต่โครงการถูกระงับหลังจากค่ายจาวาถูกปิด บัลลาร์ดจึงแนะนำเธอให้รู้จักกับ ทิม ดีไวน์ ผู้บริหาร A&R ที่โคลัมเบียเรเคิดส์ และเธอได้รับการเซ็นสัญญาเป็นศิลปินเดี่ยว ภายในเดือนพฤศจิกายน 2006 เพร์รีได้เขียนและบันทึกผลงานสำหรับอัลบั้มเปิดตัวของเธอกับโคลัมเบีย ชื่อ*ฟิงเกอร์พรินส์* (บางเพลงจากช่วงเวลานั้นปรากฏในอัลบั้ม*วันออฟเดอะบอยส์*) ซึ่งมีกำหนดวางจำหน่ายในปี 2007 บางเพลงจาก*ฟิงเกอร์พรินส์* ที่ไม่ได้รวมในอัลบั้ม*วันออฟเดอะบอยส์*ได้ถูกมอบให้กับศิลปินคนอื่น เช่น "ไอดูน็อตฮุกอัป" และ "ลองช็อต" ให้กับเคลลี คลาร์กสัน และ "ร็อกกอด" ให้กับเซลีนา โกเมซ แอนด์เดอะซีน 

เพร์รีทำงานร่วมกับนักเขียนเพลงหลายคน เช่น เดสมอนด์ ไชลด์, เกร็ก เวลส์, บุตช์ วอล์กเกอร์, สกอตต์ คัตเลอร์, แอนน์ พรีเวน, เดอะเมทริกซ์ (ทีมโปรดิวเซอร์)เดอะเมทริกซ์, คารา ดิโอการ์ดี, แมกซ์ มาร์ติน และดร.ลู้ก นอกจากนี้ หลังจากที่ดีไวน์แนะนำให้ทีมเขียนเพลงเดอะเมทริกซ์ กลายเป็น "วงจริง" เธอได้บันทึกอัลบั้ม*[[เดอะเมทริกซ์ (อัลบั้ม)เดอะเมทริกซ์]]* กับพวกเขา อัลบั้ม *เดอะเมทริกซ์* มีกำหนดวางจำหน่ายในปี 2004 แต่ถูกยกเลิกเนื่องจากความแตกต่างทางความคิดสร้างสรรค์ มันถูกวางจำหน่ายในปี 2009 หลังจากการปล่อยอัลบั้ม*วันออฟเดอะบอยส์* เพร์รีถูกยกเลิกสัญญาจากโคลัมเบียในปี 2006 ขณะที่*ฟิงเกอร์พรินส์*ใกล้จะเสร็จสมบูรณ์ หลังจากถูกยกเลิกสัญญา เธอทำงานที่บริษัท A&R อิสระชื่อแท็กซี่มิวสิก

เพร์รีมีความสำเร็จเล็กน้อยก่อนที่จะบุกเบิกความสำเร็จ หนึ่งในเพลงที่เธอบันทึกสำหรับอัลบั้มของเธอกับบัลลาร์ด "ซิมเพิล" ถูกนำมาใช้ในเพลงประกอบภาพยนตร์ *[[มนต์รักกางเกงยีนส์]]* (The Sisterhood of the Traveling Pants) ในปี 2005 เพร์รีให้เสียงสนับสนุนในเพลง "โอลด์แฮบิตส์ดายฮาร์ด" ของมิก แจกเกอร์ ซึ่งรวมอยู่ในเพลงประกอบภาพยนตร์*[[อัลฟี่ กิ๊ก ๆ กั๊ก ๆ ไม่รักสักที]]* (Alfie) ในปี 2004 ในเดือนกันยายน 2004 นิตยสาร*[[เบลนเดอร์ (นิตยสาร)|เบลนเดอร์]]*ได้ตั้งชื่อเธอว่า "บุคคลยิ่งใหญ่คนถัดไป" (The Next Big Thing) เธอบันทึกเสียงเบื้องหลังในซิงเกิล "กูดบายฟอร์นาว" ของ พี.โอ.ดี. ปรากฏที่ตอนท้ายของมิวสิกวิดีโอในปี 2006 และแสดงร่วมกับพวกเขาในรายการ*[[เดอะทูไนต์โชว์วิทเจย์ เลโน]]* ในปีนั้นเพร์รียังปรากฏในมิวสิกวิดีโอเพลง "เลิร์นทูฟลาย" ของคาร์บอนลีฟ และแสดงเป็นคนรักของแฟนหนุ่มของเธอ เทรวี แม็กคอย นักร้องนำของวงจิมคลาสฮีโรส์ ในมิวสิกวิดีโอเพลง "คิวปิดส์โช้กโฮลด์"

### 2007–09: ประสบความสำเร็จจากอัลบั้ม ''วันออฟเดอะบอยส์''
thumb|upright|right|เพร์รีเป็นส่วนหนึ่งในทัวร์คอนเสิร์ต 2008 วาปต์ทัวร์|alt=เคที เพร์รีกำลังแสดงในทัวร์คอนเสิร์ต 2008 วาปต์ทัวร์

หลังจากที่โคลัมเบียยกเลิกสัญญากับเพร์รี แองเจลิกา ค็อบ-แบเลอร์ ผู้บริหารประชาสัมพันธ์ในค่ายในขณะนั้น ได้นำเดโมของเพร์รีไปให้เจสัน ฟลอม ประธานบริษัทเวอร์จินเรเคิดส์ ฟลอมมั่นใจว่าเพร์รีสามารถเป็นดาวเด่นได้ และเธอได้เซ็นสัญญากับค่ายแคปิตอลเรเคิดส์ ในเดือนเมษายน 2007 ทางค่ายได้จัดให้เธอทำงานร่วมกับดร.ลู้ก เพื่อเพิ่มเพลงที่สามารถทำให้เธอ "โด่งดังแน่นอน" ลงในอัลบั้ม เพร์รีและดร.ลู้ก ร่วมเขียนเพลง "ไอคิสด์อะเกิร์ล" และ "ฮอตเอ็นโคลด์" สำหรับอัลบั้มที่สองของเธอ *[[วันออฟเดอะบอยส์ (อัลบั้มเคที เพร์รี)|วันออฟเดอะบอยส์]]* แคมเปญเริ่มต้นด้วยการออกวิดีโอเพลง "ยัวร์โซเกย์" ในเดือนพฤศจิกายน 2007 เพื่อแนะนำเธอสู่ตลาดเพลง และในเดือนนั้นยังออกอีพีดิจิทัลที่มีชื่อเดียวกัน มาดอนนาช่วยส่งเสริมเพลงนี้โดยกล่าวชื่นชมในรายการวิทยุ จอห์นเจย์แอนด์ริช ในเดือนเมษายน 2008 โดยกล่าวว่า "ยัวร์โซเกย์" เป็นเพลงโปรดของเธอในเวลานั้น ในเดือนมีนาคม 2008 เพร์รีปรากฏตัวในฐานะนักร้องคลับในตอน "Life's Too Short" ของซีรีส์ *[[ไวลด์ไฟร์ (รายการโทรทัศน์)|ไวลด์ไฟร์]]* และปรากฏตัวในภาพถ่ายของนิตยสาร*เรสต์เลสสไตล์* ในซีรีส์ *[[เดอะยังแอนด์เดอะเรสต์เลส]]* ในเดือนมิถุนายนปีเดียวกัน

เพร์รีออกซิงเกิลแรกกับค่ายแคปิตอล ชื่อเพลง "ไอคิสด์อะเกิร์ล" ในวันที่ 28 เมษายน 2008 เป็นซิงเกิลนำจากอัลบั้ม*วันออฟเดอะบอยส์* สถานีแรกที่เล่นเพลงนี้คือ WRVW ในแนชวิลล์ ซึ่งได้รับสายโทรเข้าขอเพลงจำนวนมากในสามวันแรกที่พวกเขาเล่นมัน เพลงนี้ขึ้นอันดับหนึ่งใน''บิลบอร์ด''ฮอต 100 "ไอคิสด์อะเกิร์ล" สร้างความขัดแย้งทั้งในกลุ่มศาสนาและกลุ่มบุคคลที่มีความหลากหลายทางเพศ โดยกลุ่มแรกวิจารณ์เนื้อหาที่เกี่ยวกับรักร่วมเพศ ขณะที่กลุ่มหลังกล่าวหาว่าเธอใช้ความสนใจในเรื่องเพศเพื่อขายเพลง เพร์รีตอบข้อสงสัยว่าพ่อแม่ของเธอต่อต้านเพลงและอาชีพของเธอโดยบอกกับเอ็มทีวีว่า พวกเขาไม่มีปัญหากับความสำเร็จของเธอ อัลบั้ม*วันออฟเดอะบอยส์* วางจำหน่ายเมื่อวันที่ 17 มิถุนายน 2008 ได้รับการวิจารณ์ที่หลากหลายและขึ้นถึงอันดับเก้าใน''บิลบอร์ด'' 200 อัลบั้มนี้ขายได้ 7 ล้านชุดทั่วโลก "ฮอตเอ็นโคลด์" ออกในเดือนกันยายนต่อมา และกลายเป็นซิงเกิลที่สองที่ประสบความสำเร็จจากอัลบั้มนี้ โดยขึ้นถึงอันดับสามใน*บิลบอร์ด*ฮอต 100 และติดอันดับหนึ่งในเยอรมนี แคนาดา เนเธอร์แลนด์ และออสเตรีย ซิงเกิลถัดมา "ธิงกิงออฟยู" และ "เวกกิงอัปอินเวกัส" ออกในปี 2009 และขึ้นถึงอันดับท็อป 30 ของฮอต 100 อัลบั้มเปิดตัวของเดอะเมทริกซ์ซึ่งเพร์รีบันทึกกับวงในปี 2004 ได้วางจำหน่ายในไอทูนส์ เมื่อวันที่ 27 มกราคม 2009 เป็นผลจากความสำเร็จของเธอในฐานะศิลปินเดี่ยว

หลังจากจบการทัวร์ วาปต์ทัวร์ ในปี 2008 เพร์รีเป็นพิธีกรในงานเอ็มทีวียุโรปมิวสิกอะวอดส์ 2008 ในเดือนพฤศจิกายน 2008 ซึ่งเธอได้รับรางวัลศิลปินหน้าใหม่ยอดเยี่ยม ในงานบริตอะวอดส์ 2009 เธอยังได้รับรางวัลศิลปินเดี่ยวหญิงสากล เพร์รีเริ่มการทัวร์รอบโลกครั้งแรกในชื่อเฮลโลเคทีทัวร์ ตั้งแต่เดือนมกราคมถึงพฤศจิกายน 2009 เพื่อสนับสนุนอัลบั้ม*วันออฟเดอะบอยส์* ในวันที่ 4 สิงหาคม 2009 เธอแสดงเป็นศิลปินเปิดให้กับ ซัมเมอร์ทัวร์ 2009 ของวงโนเดาต์ เพียงวันเดียว เพร์รียังเป็นพิธีกรในงานเอ็มทีวีวิดีโอมิวสิกอะวอดส์ 2009 ในเดือนพฤศจิกายน 2009 ทำให้เธอเป็นคนแรกที่เป็นพิธีกรงานนี้สองปีติดต่อกัน ในวันที่ 22 กรกฎาคม 2009 เพร์รีบันทึกอัลบั้มแสดงสดชื่อ *[[เอ็มทีวีอันพลักด์ (อัลบั้มเคที เพร์รี)|เอ็มทีวีอันพลักด์]]* ซึ่งมีการแสดงเพลงห้าเพลงจากอัลบั้ม*วันออฟเดอะบอยส์* ในแบบอะคูสติก และเพลงใหม่หนึ่งเพลง "บริกบายบริก" และการคัฟเวอร์เพลง "แฮกเคนแซ็ก" ของฟาวน์เทนส์ออฟเวย์น อัลบั้มนี้วางจำหน่ายเมื่อวันที่ 17 พฤศจิกายน 2009 เพร์รียังปรากฏในซิงเกิลสองเพลงร่วมกับศิลปินอื่น ๆ เธอได้ร่วมร้องในรีมิกซ์เพลง "สตาร์สตรักก์" ของวงดนตรีจากโคโลราโดชื่อ ทรีโอ!ทรี ในเดือนกันยายน 2009 และในดูเอ็ทกับทิมบาแลนด์ ชื่อ "อิฟวีเอเวอร์มีตอะเกน" จากอัลบั้ม  *[[ช็อกแวลยู II]]* สามเดือนต่อมา *[[บันทึกสถิติโลกกินเนสส์]]* ได้รับรองเธอในปี 2010 ว่าเป็น "ศิลปินหญิงที่เริ่มต้นได้ดีที่สุดบนชาร์ตดิจิทัลของสหรัฐ" สำหรับยอดขายซิงเกิลดิจิทัลกว่า 2 ล้านชุด

หลังจากเพร์รีและเทรวี แม็กคอย เลิกกันในเดือนธันวาคม 2008 พวกเขากลับมาคบกันอีกครั้งชั่วคราวก่อนที่เธอจะยุติความสัมพันธ์ในปี 2009 เพร์รีพบกับสามีในอนาคตของเธอ รัสเซลล์ แบรนด์ ในช่วงฤดูร้อนปี 2009 ขณะถ่ายทำฉากพิเศษสำหรับภาพยนตร์ของเขา*[[จับร็อคซ่าส์มาโชว์เฟี้ยว]]* (Get Him to the Greek) ฉากที่ทั้งสองจูบกันไม่ได้ปรากฏในภาพยนตร์ เธอเริ่มคบหากับแบรนด์หลังจากพบกันอีกครั้งในเดือนกันยายนที่งานเอ็มทีวีวิดีโอมิวสิกอะวอดส์ 2009 ทั้งคู่หมั้นกันในวันที่ 31 ธันวาคม 2009 ขณะไปพักผ่อนที่รัฐราชสถาน ประเทศอินเดีย

### 2010–12: อัลบั้ม''ทีนเอจดรีม'' และ การสมรส
หลังจากเป็นกรรมการรับเชิญในรายการ*[[อเมริกันไอดอล]]* เพร์รีออกเพลง "แคลิฟอร์เนียเกิลส์" ร้องร่วมกับแร็ปเปอร์ สนูป ด็อกก์เมื่อวันที่ 7 พฤษภาคม ค.ศ. 2010 เป็นซิงเกิลนำของสตูดิโออัลบั้มชุดที่สาม *[[ทีนเอจดรีม (อัลบั้มเคที เพร์รี)|ทีนเอจดรีม]]* และขึ้นอันดับ 1 บนชาร์ต*บิลบอร์ด*ฮอต 100 เมื่อเดือนมิถุนายน เธอยังเป็นกรรมการรับเชิญในรายการ''ดิเอ็กซ์แฟกเตอร์'' สหราชอาณาจักร ในเดือนต่อมา ก่อนออกซิงเกิลที่สอง "ทีนเอจดรีม" เมื่อเดือนกรกฎาคม เพลง "ทีนเอจดรีม" ขึ้นอันดับหนึ่งใน*บิลบอร์ด*ในเดือนกันยายน ส่วนอัลบั้มออกจำหน่ายในวันที่ 24 สิงหาคม ค.ศ. 2010 เปิดตัวที่อันดับหนึ่งบนชาร์ต*บิลบอร์ด* 200 อัลบั้มได้รับคำวิจารณ์คละกัน และขายได้ 6 ล้านชุดทั่วโลก อัลบั้มทีนเอจดรีมได้รับรางวัลจูโนอะวอร์ด สาขาอัลบั้มสากลแห่งปี 2011 ในเดือนตุลาคม เพลง "ไฟร์เวิร์ก" เป็นซิงเกิลที่สามของอัลบั้ม กลายเป็นเพลงที่ติดอันดับ 1 บนชาร์ต*บิลบอร์ด*ฮอต 100 เป็นเพลงที่สามติดต่อกันในวันที่ 8 ธันวาคม ค.ศ. 2010

เพลง "อี.ที." ฉบับรีมิกซ์ ร้องรับเชิญโดยแร็ปเปอร์ คานเย เวสต์ ได้ออกเป็นซิงเกิลที่สี่จากอัลบั้ม*ทีนเอจดรีม*ในวันที่ 16 กุมภาพันธ์ ค.ศ. 2011 เพลงติดอันดับ 1 บนชาร์ตฮอต 100 เป็นเวลา 5 สัปดาห์ไม่ติดต่อกัน ทำให้อัลบั้ม *ทีนเอจดรีม* เป็นอัลบั้มลำดับที่เก้าในประวัติศาสตร์ที่ทำเพลงอันดับ 1 บนชาร์ตฮอต 100 ได้ถึง 4 เพลง "ลาสต์ฟรายเดย์ไนต์ (ที.จี.ไอ.เอฟ.)" ตามมาเป็นซิงเกิลที่ห้าในเดือนมิถุนายน และเมื่อเพลงนี้ขึ้นอันดับ 1 บน*บิลบอร์ด*ฮอต 100 เมื่อวันที่ 17 สิงหาคม ทำให้เพร์รีกลายเป็นศิลปินหญิงคนแรกที่มีเพลงติดอันดับ 1 บนชาร์ตฮอต 100 จากอัลบั้มเดียวกันถึง 5 เพลง และศิลปินคนที่สองถัดจากอัลบั้ม *[[แบด (อัลบั้ม)|แบด]]*  ของไมเคิล แจ็กสัน เธอได้รับรางวัลอเมริกันมิวสิกอะวอร์ดในเดือนพฤศจิกายน ค.ศ. 2011 และบันทึกสถิติโลกกินเนสส์ ค.ศ. 2013 ในวันที่ 7 กันยายน เธอทำสถิติศิลปินหญิงคนแรกที่มีเพลงติดสิบอันดับแรกบนชาร์ตฮอต 100 ได้นาน 69 สัปดาห์ ในเดือนตุลาคม "เดอะวันแด้ตก็อตอะเวย์" ออกเป็นซิงเกิลที่หก เพลงขึ้นอันดับ 3 บนชาร์ตฮอต 100 และอันดับ 2 ในแคนาดา ในวันที่ 13 กุมภาพันธ์ ค.ศ. 2012 แคปิตอลออกซิงเกิลนำจากอัลบั้ม *[[ทีนเอจดรีม: เดอะคอมพลีตคอนเฟกชัน]]* เพลง "พาร์ตออฟมี" เปิดตัวอันดับที่ 1 บนชาร์ตฮอต 100 และเป็นซิงเกิลที่เจ็ดที่ขึ้นอันดับ 1 อัลบั้ม *ทีนเอจดรีม: เดอะคอมพลีตคอนเฟกชัน*  ออกจำหน่ายวันที่ 23 มีนาคม เพลง "วายด์อะเวก" ออกในวันที่ 22 พฤษภาคมเป็นซิงเกิลที่สอง ขึ้นถึงอันดับที่ 2 บนชาร์ตฮอต 100 และอันดับ 1 ในแคนาดา และนิวซีแลนด์ ในวันที่ 5 มกราคม เธอเป็นนักร้องที่ขายเพลงดิจิทัลได้มากที่สุดเป็นอันดับที่ 6 ในสหรัฐ ด้วยยอดขายทั้งหมด 37.6 ล้านหน่วยจากข้อมูลของนีลเซน ซาวด์สแกน และในเดือนนั้น เธอเป็นนักร้องคนแรกที่มีเพลงได้ขายได้มากกว่า 5 ล้านหน่วยดิจิทัลถึง 5 เพลง

thumb|upright|left|ทัวร์คอนเสิร์ตแคลิฟอร์เนียดรีมส์ทัวร์ทำรายได้ได้ |alt=เคที เพร์รีกำลังแสดงในทัวร์คอนเสิร์ตแคลิฟอร์เนียดรีมส์ทัวร์
เพร์รีเริ่มทัวร์คอนเสิร์ต แคลิฟอร์เนียดรีมส์ทัวร์ เพื่อส่งเสริมอัลบั้ม*ทีนเอจดรีม* ตั้งแต่เดือนกุมภาพันธ์ ค.ศ. 2011 ถึงมกราคม ค.ศ. 2012 ทัวร์ทำรายได้ได้  จากทั่วโลก และได้รับรางวัลสาขาแสดงสดยอดเยี่ยม (Best Live Act) ในงานประกาศรางวัลเอ็มทีวียุโรปมิวสิกอะวอดส์ 2011

ในวันที่ 23 กันยายน ค.ศ. 2011 เธอแสดงในวันเปิดงานร็อกอินริโอเฟสติวัล 2011 ร่วมกับเอลตัน จอห์น, คลาวเจอ เลชี และริอานนา ในเดือนกันยายน ค.ศ. 2010 เพร์รีได้ปรากฏตัวในตอนแรกของรายการ*[[เซซามี สตรีท]]* ซีซันที่ 41 หลังจากฉากที่เธอแสดงถูกอัปโหลดขึ้นยูทูบ ผู้ชมวิจารณ์เรื่องชุดที่เผยให้เห็นร่องอก หลังจากออกอากาศ 4 วัน เซซามีเวิร์กช็อปประกาศว่าฉากนั้นจะไม่ออกอากาศในโทรทัศน์ แต่ยังสามารถรับชมได้ทางออนไลน์ หลังจากนั้น เพร์รีล้อเลียนประเด็นถกเถียงดังกล่าวในรายการ*[[แซตเทอร์เดย์ไนต์ไลฟ์]]* ซึ่งเธอเป็นศิลปินรับเชิญ และสวมเสื้อธีมเอลโมแสดงส่วนเว้าขนาดใหญ่ในการแสดงฉากหนึ่ง

ในเดือนธันวาคม ค.ศ. 2010 เพร์รีแสดงเป็นแฟนสาวของ Moe Szyslak ในฉากแสดงสดฉากหนึ่งของ*[[เดอะซิมป์สัน]]* ตอนพิเศษช่วงคริสต์มาสในตอน "The Fight Before Christmas" ในเดือนกุมภาพันธ์ ค.ศ. 2011 เธอเป็นนักแสดงรับเชิญในละคร*[[ฮาวไอเม็ตยัวร์มาเธอร์]]* ตอน "Oh Honey" แสดงเป็นผู้หญิงชื่อ ฮันนี บทบาทนี้ทำให้เธอได้รับรางวัลพีเพิลส์ชอยซ์อะวอดส์ สาขาดารารับเชิญโทรทัศน์ยอดนิยม (Favorite TV Guest Star) ในเดือนมกราคม ค.ศ. 2012 เธอปรากฏในภาพยนตร์ครั้งแรกในภาพยนตร์การ์ตูนแนวครอบครัวเรื่อง *[[เดอะสเมิฟส์ (ภาพยนตร์)|เดอะสเมิฟส์]]* รับบทเป็น สเมิร์ฟเฟตต์ ในวันที่ 29 กรกฎาคม ค.ศ. 2011 ภาพยนตร์ประสบความสำเร็จทั่วโลก ขณะที่นักวิจารณ์ให้ความเห็นด้านลบ เธอยังเป็นพิธีกรในรายการ *แซตเทอร์เดย์ไนต์ไลฟ์* ในวันที่ 10 ธันวาคม ค.ศ. 2011 ร่วมกับโรบิน ที่เป็นแขกรับเชิญ จากงานพิธีกรดังกล่าว เพร์รีได้รับคำชมจากนักวิจารณ์ที่ยกย่องถึงจังหวะการแสดงมุกตลกและซีรีส์เรื่องสั้นที่เธอแสดงร่วมกับแอนดี้ แซมเบิร์ก ในเดือนมีนาคม ค.ศ. 2012 เธอแสดงรับเชิญในซีรีส์เรื่องเรซิงโฮป รับบทเป็นผู้คุมนักโทษชื่อ ริกกี ในตอน "Single White Female Role Model" ในวันที่ 5 กรกฎาคม ค.ศ. 2012 เพร์รีได้ออกผลงานภาพยนตร์อัตชีวประวัติในชื่อ *[[เคที เพร์รี: พาร์ตออฟมี]]* ผ่านทางพาราเมาต์พิกเจอส์ ภาพยนตร์ได้รับคำวิจารณ์ที่ดีและทำรายได้บนบ็อกซ์ออฟฟิศได้  ทั่วโลก

เพร์รีเริ่มทำธุรกิจเมื่อเธอได้เซ็นรับรองน้ำหอมตัวแรกชื่อ เพอร์ เมื่อเดือนพฤศจิกายน ค.ศ. 2010 ตัวที่สองชื่อ เมียว! ออกจำหน่ายในเดือนธันวาคม ค.ศ. 2011 น้ำหอมทั้งสองตัวออกวางขายที่ห้างสรรพสินค้านอร์ดสตรอม อิเล็กทรอนิก อาตส์ ได้จ้างเธอให้ส่งเสริมภาคเสริมเกม *[[เดอะซิมส์ 3: โชว์ไทม์]]* ก่อนจะออกภาคเสริมอีกภาคที่มีเฟอร์นิเจอร์ เสื้อผ้า และทรงผมที่ได้แรงบันดาลใจจากเพร์รี ในชื่อ *[[เดอะซิมส์ 3 ชุดไอเท็มเสริม|เดอะซิมส์ 3: เคที เพร์รีสวีตทรีตส์]]* ในเดือนมิถุนายน ค.ศ. 2012 ในเดือนต่อมา เธอเป็นโฆษกและทูตให้กับผลิตภัณฑ์ ป็อปชิปส์ และลงทุนในบริษัทดังกล่าวด้วย และนิตยสาร*บิลบอร์ด*จัดให้เธอเป็น "ผู้หญิงแห่งปี" ค.ศ. 2012

เธอสมรสกับรัสเซลล์ แบรนด์ในวันที่ 23 ตุลาคม ค.ศ. 2010 โดยจัดพิธีสมรสแบบฮินดูใกล้ ๆ เขตสงวนพันธุ์เสือรันทัมบอร์ ในรัฐราชสถาน แบรนด์ประกาศในวันที่ 30 ธันวาคม ค.ศ. 2011 ว่าพวกเขาได้หย่าร้างกันหลังจากใช้ชีวิตคู่กัน 14 เดือน ต่อมา เพร์รีกล่าวว่า ตารางเวลาที่ไม่ตรงกันและเขาต้องการมีบุตรโดยที่เธอยังไม่พร้อม ทำให้การสมรสสิ้นสุดลง และเขาไม่พูดกับเธออีกเลยหลังจากส่งข้อความขอหย่าถึงเธอ ขณะที่แบรนด์ยืนยันว่าเขาหย่ากับเพร์รีเพราะชื่อเสียงของเธอที่เพิ่มขึ้น ความสำเร็จ และความลังเลที่จะเข้าร่วมกิจกรรมต่าง ๆ ด้วย แรกเริ่มเธอรู้สึกคุ้มคลั่งเรื่องหย่าร้าง และกล่าวว่าเธอเคยคิดฆ่าตัวตาย หลังจากการสมรสสิ้นสุดลงใน ค.ศ. 2012 เพร์รีเริ่มต้นความสัมพันธ์กับนักร้อง จอห์น เมเยอร์ ในเดือนสิงหาคมนั้นเอง

### 2013–2015: อัลบั้ม''ปริซึม'' ซูเปอร์โบวล์ครั้งที่ 49 และการแสดงช่วงพักครึ่ง
ในเดือนพฤศจิกายน ค.ศ. 2012 เพร์รีเริ่มทำงานอัลบั้มชุดที่สี่ *[[ปริซึม (อัลบั้มเคที เพร์รี)|ปริซึม]]* เธอกล่าวกับนิตยสาร*บิลบอร์ด*ว่า "ฉันรู้ว่าผลงานที่ฉันจะทำต่อไป ฉันรู้ปกอัลบั้ม สีสัน โทน" และ "ฉันรู้แม้กระทั่งทัวร์คอนเสิร์ตที่ฉันจะจัด ฉันจะพอใจมากถ้าภาพที่ฉันคิดในหัวออกมาเป็นความจริงได้" แม้ว่าเธอบอกกับ *[[โว้ก (นิตยสาร)|L'Uomo Vogue]]*  ในเดือนมิถุนายน ค.ศ. 2012 ว่าเธอวางแผนไว้ว่าจะมี "องค์ประกอบที่มืดมนลง" (darker elements) ในอัลบั้ม*ปริซึม* หลังจากการสมรสสิ้นสุดลง เธอเผยกับเอ็มทีวีในระหว่างงานประกาศรางวัลเอ็มทีวีวิดีโอมิวสิกอะวอดส์ 2013 ว่าเธอได้เปลี่ยนทิศทางของอัลบั้มหลังจากเธอใช้เวลาไตร่ตรองตนเอง เธอออกความเห็นว่า "ฉันรู้สึกถึงแสงส่องดั่งปริซึม (prismatic) อย่างมาก" กลายเป็นแรงบันดาลใจให้กับชื่ออัลบั้ม เพลง "โรร์" ออกโรงเป็นซิงเกิลนำจากอัลบั้ม *ปริซึม* ในวันที่ 10 สิงหาคม ค.ศ. 2013 เธอส่งเสริมเพลงนี้ผ่านการแสดงในงานประกาศรางวัลเอ็มทีวีวิดีโอมิวสิกอะวอดส์ และเพลงขึ้นอันดับ 1 บนชาร์ต*บิลบอร์ด*ฮอต 100 เพลง "อันคอนดิชันเนิลลี" ออกเป็นซิงเกิลที่สองจากอัลบั้มในวันที่ 16 ตุลาคม ค.ศ. 2013 และขึ้นถึงอันดับที่ 14 ในสหรัฐ

[thumb|left|เพร์รีแสดงในคอนเสิร์ต[เดอะพริสมาติกเวิลด์ทัวร์ เดือนกรกฎาคม ค.ศ. 2014]]
อัลบั้ม *ปริซึม* ออกจำหน่ายในวันที่ 18 ตุลาคม ค.ศ. 2013 และขายได้ 4 ล้านชุดนับถึงเดือนสิงหาคม ค.ศ. 2015 อัลบั้มได้รับคำวิจารณ์ในด้านบวก และเปิดตัวที่อันดับที่ 1 บนชาร์ต*บิลบอร์ด* 200 สี่วันต่อมา เพร์รีแสดงเพลงใหม่จากอัลบั้มที่โรงละครไอฮาร์ตเรดิโอในลอสแอนเจลิส เพลง "ดาร์กฮอร์ส" ออกมาเป็นซิงเกิลที่สามในวันที่ 17 ธันวาคม ค.ศ. 2013 กลายเป็นเพลงที่ติดอันดับ 1 เป็นเพลงที่เก้าของเธอเมื่อวันที่ 29 มกราคม ค.ศ. 2014 ใน ค.ศ. 2014 เพลง "เบิร์ธเดย์" และ "ดิสอิสฮาววีดู" ออกมาเป็นซิงเกิลที่สี่และห้าจากอัลบั้ม*ปริซึม* และขึ้นถึง 25 อันดับแรกบนชาร์ตฮอต 100 นอกจากนี้ เธอยังได้บันทึกเสียงและแต่งเพลงร่วมกับ จอห์น เมเยอร์ ในเพลง "ฮูยูเลิฟ" จากอัลบั้มของเขา *[[พาราไดซ์แวลลี (อัลบั้ม)|พาราไดซ์แวลลี]]* เพลงออกมาวันที่ 12 สิงหาคม ค.ศ. 2013 เพร์รีเริ่มทัวร์คอนเสิร์ตครั้งที่สามในชื่อ เดอะพริสมาติกเวิลด์ทัวร์ ในเดือนพฤษภาคม ค.ศ. 2014 และจบลงในเดือนตุลาคม ค.ศ. 2015 ทำรายได้ได้  จากทั่วโลก และเพร์รีได้รับรางวัล "แพ็กเกจสูงสุด" ในงานประกาศรางวัล''บิลบอร์ด''ทัวริงอะวอดส์ 2014 เธอแสดงในเทศกาลดนตรีร็อกอินริโอ 2015 ในวันที่ 27 กันยายน ค.ศ. 2015

thumb|right|left|เพร์รีใน Super Bowl halftime show ครั้งที่ 49
ในวันที่ 23 พฤศจิกายน ค.ศ. 2014 เอ็นเอฟแอลประกาศว่าเพร์รีจะแสดงในช่วงพักครึ่งในงานซูเปอร์โบวล์ครั้งที่ 49 ในวันที่ 1 กุมภาพันธ์ ค.ศ. 2015 พร้อมกับแขกรับเชิญ เลนนี แครวิตซ์ และมิสซี เอลเลียต หลังการแสดงสองวัน บันทึกสถิติโลกกินเนสส์บันทึกว่าการแสดงของเพร์รีมีผู้ชม 118.5 ล้านคนในสหรัฐ กลายเป็นการแสดงที่มีผู้ชมมากที่สุดและมีเรตสูงที่สุดในประวัติศาสตร์ของซูเปอร์โบวล์ ยอดคนชมสูงกว่าตัวกีฬาเอง ซึ่งมีคนชมอยู่ที่ 114.4 ล้านคน

สมาพันธ์ผู้ผลิตสิ่งบันทึกเสียงระหว่างประเทศตั้งให้เพร์รีเป็นศิลปินระดับโลกอันดับที่ห้าของปี ค.ศ. 2013 ในวันที่ 26 มิถุนายน ค.ศ. 2014 สมาคมผู้ประกอบกิจการเพลงของสหรัฐอเมริกาได้ประกาศให้เพร์รีเป็นศิลปินที่ได้รับการรับรองมากที่สุด (Top Certified Digital Artist Ever) หลังจากทำยอดขายได้ 72 ล้านหน่วยดิจิทัลในสหรัฐ ในเดือนพฤษภาคม ค.ศ. 2014 ภาพนิ่งของเพร์รีที่วาดโดยมาร์ก ไรเดน ได้แสดงในนิทรรศการ "The Gay 90s" และแสดงที่ Kohn Gallery ในลอสแอนเจลิส รัฐแคลิฟอร์เนีย เธอยังได้บันทึกเสียงเพลงฉบับทำใหม่ "เดซีเบลล์ (ไบซีเคิลบิลต์ฟอร์ทู)" ร่วมกับศิลปินอื่นมากมายในอัลบั้มชื่อ *เดอะเกย์ไนน์ทีส์โอลด์ไทม์มิวสิก: เดซีเบลล์* รุ่นจำกัดที่มาพร้อมกับนิทรรศการดังกล่าว ในเดือนเดียวกันนั้น ภาพนิ่งอีกภาพหนึ่งของเพร์รีวาดโดยวิล ค็อตตัน ได้แสดงอยู่ในแกลอรีภาพนิ่งแห่งชาติ ในวันที่ 23 พฤศจิกายน เพร์รีแสดงในโครงการโฆษณาวันหยุดของ เอชแอนด์เอ็ม ซึ่งเธอแต่งและบันทึกเพลง "เอเวอรีเดย์อิสอะฮอลิเดย์" ให้

ในวันที่ 17 มิถุนายน ค.ศ. 2014 เพร์รีประกาศว่าเธอได้ก่อตั้งค่ายเพลงของตัวเองภายใต้สังกัดแคปิตอลเรเคิดส์ในชื่อ เมตามอร์โฟซิสมิวสิก เฟร์ราส์เป็นศิลปินคนแรกที่เซ็นสัญญาเข้าสังกัดดังกล่าว และเพร์รีเป็นหัวหน้าโปรดิวเซอร์ให้อีพีของเขา เธอยังบันทึกเสียงเพลง "เลเจนส์เนเวอร์ดาย" ร่วมกับเขาในอีพีด้วย ในเดือนมิถุนายน ค.ศ. 2015 นิตยสาร*ฟอบส์*ประมาณรายได้สุทธิของเธออยู่ที่  และติดอันดับที่หกในรายชื่อ "ผู้หญิงที่มีค่าตัวสูงที่สุดในวงการดนตรี" โดยมีรายได้ 

นอกจากงานดนตรี เพร์รีได้กลับมารับบทสเมิร์ฟเฟตต์ ในภาพยนตร์ *[[เดอะสเมิฟส์ 2]]* ออกมาในวันที่ 31 กรกฎาคม ค.ศ. 2013 เช่นเดียวกับภาคก่อนหน้า ภาพยนตร์ประสบความสำเร็จด้านรายได้ แม้ว่าจะได้รับคำวิจารณ์แตกต่างกันไป ในเดือนมีนาคม ค.ศ. 2014 เธอเป็นแขกรับเชิญรับบทเป็นตนเองในรายการ*[[โครลโชว์]]* ตอน "Blisteritos Presents Dad Academy Graduation Congraduritos Red Carpet Viewing Party" น้ำหอมตัวที่สามชื่อ คิลเลอร์ควีน ออกมาในเดือนสิงหาคม ค.ศ. 2013 ผ่านทางบริษัทโคตี (Coty, inc.) ในเดือนมกราคม ค.ศ. 2014 เธอเป็นภัณฑารักษ์รับเชิญให้มาดอนน่าในโครงการริเริ่ม อาร์ตฟอร์ฟรีดอม ในเดือนมีนาคม ค.ศ. 2015 เธอปรากฏตัวในภาพยนตร์สารคดีเรื่อง*[[แบรนด์: อะเซกันด์คัมมิง]]* สารคดีที่ติดตามการเปลี่ยนแปลงจากงานแสดงตลกไปเป็นนักกิจกรรมของอดีตสามี รัสเซลล์ แบรนด์ และออกภาพยนตร์คอนเสิร์ตเรื่อง *เคที เพร์รี: เดอะพริสมาติกเวิลด์ทัวร์* ออกอากาศทางช่องอีพิกซ์ เกิดขึ้นในระหว่างการทัวร์คอนเสิร์ตชื่อเดียวกัน เพร์รีแสดงรับเชิญในมิวสิกวิดีโอเพลง "บิตช์ไอม์มาดอนน่า" ของมาดอนน่าเดือนมิถุนายน ค.ศ. 2015 ในเดือนต่อมา เธอออกน้ำหอมอีกรุ่นหนึ่งกับบริษัทโคตี ในชื่อ แมดโพชัน ในเดือนกันยายน ค.ศ. 2015 ภาพยนตร์สารคดีเรื่อง *เคที เพร์รี: เมกกิงออฟเดอะเปปซีซูเปอร์โบวล์ฮาล์ฟไทม์โชว์* ออกฉายหลังจากเพร์รีเตรียมตัวแสดงในงานซูเปอร์โบวล์ และ*[[เจเรมี สก็อตต์: เดอะพีเพิลส์ดีไซเนอร์]]* ที่เล่าเรื่องชีวิตและอาชีพนักออกแบบของเจเรมี สก็อตต์ เพร์รีออกโปรแกรมประยุกต์ชื่อ *เคทีเพร์รีป็อป* ในเดือนธันวาคม ค.ศ. 2015 ผ่านตัวแทนจำหน่าย กลูโมไบล์ ซึ่งตัวละครของเธอทำให้ผู้เล่นกลายเป็นนักดนตรีชื่อดัง เธออธิบายถึงโปรแกรมนี้ว่าเป็น "โลกที่สนุกและมีสีสันสดใสที่สุดที่ช่วยนำทางสู่ฝันทางดนตรีของคุณ"

### 2016–2018: อัลบั้ม ''วิตนิสส์'' และ''อเมริกันไอดอล''
thumb|upright|left|เพร์รีตั้งท่าถ่ายรูปกับแฟนคลับในซิดนีย์ในเดือนมิถุนายน ค.ศ. 2017|alt=เพร์รีตั้งท่าถ่ายรูปกับแฟนคลับ

เมื่อต้นปี ค.ศ. 2016 เธอเริ่มทำเพลงใหม่ในเดือนมิถุนายน และอัดเพลงประกอบการออกอากาศการแข่งขันกีฬาโอลิมปิกฤดูร้อน 2016 ทางช่องเอ็นบีซีสปอตส์ ชื่อ "ไรส์" ออกจำหน่ายวันที่ 14 กรกฎาคม ค.ศ. 2016 โดยเพร์รีเลือกจำหน่ายเป็นซิงเกิลแยกเดี่ยวแทนที่จะเก็บไว้ในอัลบั้มใหม่ 'เพราะตอนนี้ โลกต้องการให้เรารวมกันเป็นหนึ่งเดียว' เอ็นบีซีโอลิมปิกส์รู้สึกว่าเพลงนี้เป็นข้อความที่พูดถึงเนื้อหาของเพลงเป็นแรงบันดาลใจโดยตรงต่อจิตวิญญาณของโอลิมปิกส์และนักกีฬา เพลงเปิดตัวที่อันดับที่หนึ่งในประเทศออสเตรเลีย และอันดับที่ 11 ในสหรัฐ

เดือนสิงหาคม ค.ศ. 2016 เพร์รีกล่าวว่าเธอต้องการทำเพลงที่ "เชื่อมโยง เกี่ยวข้องกัน และเป็นแรงบันดาลใจ"และบอกกับไรอัน ซีเครสต์ว่าเธอ "ไม่รีบ" ทำอัลบั้มที่ห้า และเสริมว่า "ฉันแค่กำลังสนุกอยู่ แต่ก็ทดลองทำดนตรีกับโปรดิวเซอร์หลาย ๆ คน ร่วมงานกับหลาย ๆ คนและดนตรีหลาย ๆ รูปแบบ" ในวันที่ 10 กุมภาพันธ์ ค.ศ. 2017 เพร์รีออกซิงเกิล "เชนด์ทูเดอะริทึม" ร้องรับเชิญโดยสกิป มาร์เลย์ เพลงขึ้นอันดับหนึ่งในฮังการี และอันดับสี่ในสหรัฐ 
เพลงถูกสตรีมมากกว่าสามล้านครั้งภายใน 24 ชั่วโมง ทำลายสถิติซิงเกิลที่สตรีมมากที่สุดในวันแรกของศิลปินหญิง ซิงเกิลที่สอง "บอนาเพที" ร้องรับเชิญโดยมีโกส ออกจำหน่ายในเดือนเมษายน ซิงเกิลที่สาม "สวิชสวิช" ร้องรับเชิญโดยนิกกี มินาจ ออกตามมาในเดือนถัดไป เพลงขึ้นอันดับ 59 และ 46 ในสหรัฐ และขึ้นถึงสิบห้าอันดับแรกในแคนาดา

อัลบั้ม *[[วิตนิสส์ (อัลบั้มเคที เพร์รี)|วิตนิสส์]]* วางจำหน่ายในวันที่ 9 มิถุนายน ค.ศ. 2017 ได้รับคำวิจารณ์ผสมกัน และเปิดตัวที่อันดับหนึ่งในสหรัฐ หลังออกอัลบัม เพร์รีถ่ายทอดสดตนเองบนยูทูบในวันที่วางจำหน่ายในชื่อรายการเคที เพร์รี ไลฟ์: วิตนิสส์เวิลด์ไวด์ จนถึงวันที่ 12 มิถุนายน รายการสดมีผู้ชมมากกว่า 49 ล้านคนจาก 190 ประเทศ เพร์รีออกทัวร์คอนเสิร์ตชื่อ วิตนิสส์: เดอะทัวร์ เริ่มตั้งแต่เดือนกันยายน ค.ศ. 2017 ถึงสิงหาคม ค.ศ. 2018 ในวันที่ 15 มิถุนายน แคลวิน แฮร์ริสออกเพลง "ฟีลส์" ซึ่งเพร์รีร้องรับเชิญ ร่วมกับบิกฌอน และฟาร์เรลล์ วิลเลียมส์ จากอัลบั้ม *[[ฟังก์เวฟเบาน์ซิส วอลยุม 1]]* เพลงขึ้นอันดับหนึ่งในสหราชอาณาจักร

เพร์รีอัดเสียงร้องเพลงคัฟเวอร์ "เวฟวิงทรูอะวินโดว์" ประกอบละครเวทีเรื่อง*[[เดียร์อีวานแฮนเซน]]* ลงอัลบั้มเพลงประกอบรุ่นพิเศษ วางจำหน่ายวันที่ 2 พฤศจิกายน ค.ศ. 2018 ผู้สร้างละคร เบน พาเซก และจัสติน พอล ขอให้เพร์รีร้องเพลงดังกล่าวเพื่อส่งเสริมทัวร์ละครเวทีในประเทศและสร้างความตระหนักต่อสุขภาพจิต ในวันที่ 15 พฤศจิกายน เพร์รีออกเพลง "โคซีลิตเทิลคริสต์มาส" เฉพาะในแอมะซอนมิวสิก เธออัดเพลง "อิมมอร์ทัลเฟลม" ให้เกม*[[ไฟนอลแฟนตาซีเบรฟเอกซ์เวียส]]* และมีตัวละครเล่นได้ที่ออกแบบตามแบบเธอ ในงานประกาศรางวัลแกรมมีครั้งที่ 61 เพร์รีร้องเพลง "เฮียร์ยูคัมอะเกน" ร่วมกับดอลลี พาร์ตันและเคซีย์ มัสเกรฟส์ แสดงความเคารพแก่พาร์ตัน และในวันที่ 14 กุมภาพันธ์ ค.ศ. 2019 เธอออกเพลง "365" ร่วมกับดีเจเซดด์ สองเดือนถัดมา แดดดีแยงกีออกเพลง "กอนกอลมา" ฉบับรีมิกซ์ที่รวมเสียงเพร์รีและสโนว์ลงในเพลง เธอออกซิงเกิล "เนเวอร์เรียลลีโอเวอร์" ตามมาในวันที่ 31 พฤษภาคม และ "สมอลล์ทอล์ก" ในวันที่ 9 สิงหาคม

นอกเหนือจากงานเพลง เธอรับบทเป็นตนเองในภาพยนตร์เรื่อง *[[ซูแลนเดอร์ 2]]* ออกฉายในเดือนกุมภาพันธ์ ค.ศ. 2016 ในเดือนกุมภาพันธ์ ค.ศ. 2017 เพร์รีออกสินค้ารองเท้าในชื่อ "เคที เพร์รี คอลเลกชันส์" รองเท้าของเธอวางจำหน่ายในเว็บไซต์ เคที เพร์รี คอลเลกชันส์ ของเธอ และที่ร้านค้าปลีก เช่น ดิลลาร์ด และวอลมาร์ต เดือนสิงหาคม เธอเป็นพิธีกรในงานประกาศรางวัลเอ็มทีวีวิดีโอมิวสิกอะวอดส์ 2017 เธอเซ็นสัญญารับเงินเดือน 25 ล้านดอลลาร์สหรัฐสำหรับตำแหน่งกรรมการตัดสินในรายการ*[[อเมริกันไอดอล]]*ซีซันใหม่ ออกอากาศทางช่องเอบีซี เมื่อเดือนมีนาคม ค.ศ. 2018< เพร์รีเริ่มคบหากับออร์แลนโด บลูมเมื่อต้นปี ค.ศ. 2016 และหมั้นกันในวันที่ 14 กุมภาพันธ์ ค.ศ. 2019 ในเดือนมิถุนายน ค.ศ. 2019 เธอปรากฏในมิวสิกวิดีโอเพลง "ยูนีดทูคาล์มดาวน์" ของเทย์เลอร์ สวิฟต์ 

หนึ่งเดือนถัดมา คณะลูกขุนในแคลิฟอร์เนียยื่นคำตัดสินคดีเพลง "ดาร์กฮอร์ส" ที่คัดลอกเพลง "จอยฟุลนอยส์" ปี ค.ศ. 2008 ของเฟลม หลังจากเขายื่นฟ้องคดีลิขสิทธิ์ว่าเพลงได้นำจังหวะเพลงของตนมาใช้โดยไม่ได้รับอนุญาต คณะลูกขุนสั่งให้เธอชดใช้เขาเป็นเงิน 550,000 ดอลลาร์สหรัฐ จอช คลอส นักแสดงร่วมกับเพรรีในมิวสิกวิดีโอ "ทีนเอจดรีม" กล่าวหาเธอในเรื่องการคุกคามทางเพศ ในโพสต์โพสต์หนึ่งในอินสตาแกรม คลอสกล่าวหาว่า ระหว่างงานเลี้ยงที่ลานสเกต เพร์รีดึงกางเกงและกางเกงในของเขาลง ทำให้เพื่อนผู้ชายเห็นองคชาตของเขา คลอสยังเขียนอีกว่าเธอพยายามไม่ให้เขาพูดถึงช่วงเวลาที่อยู่กับเธอ เพร์รียังไม่ได้ให้การใด ๆ เกี่ยวกับเรื่องนี้

### 2019–2020: อัลบั้ม ''สไมล์'' และมีบุตร
thumb|upright|เพร์รีในงานไอฮาร์ตเรดิโอมิวสิกอะวอดส์ 2019

ที่งานประกาศรางวัลแกรมมี่ ครั้งที่ 61 เคที่ เพร์รี่ แสดงเพลง "เฮียร์ยูคัมอะเกน" ร่วมกับ ดอลลี พาร์ตัน และเคซี่ มัสเกรฟส์ ในการแสดงที่เป็นการยกย่องพาร์ตัน สี่วันต่อมา เธอปล่อยเพลง "365" ร่วมกับดีเจเซดด์ ในเดือนเมษายน เพร์รี่ได้ร่วมร้องในเพลงรีมิกซ์ของแดดดี แยงกี "โกนกาลมา" ที่มีสโนว์ร่วมด้วย จากนั้นเธอปล่อยซิงเกิล "เนเวอร์เรียลลีโอเวอร์" ในวันที่ 31 พฤษภาคม, "สมอลล์ทอล์ก" ในวันที่ 9 สิงหาคม และ "ฮาร์ลีส์อินฮาวาย" ในวันที่ 16 ตุลาคม เพลง "เนเวอร์เรียลลีโอเวอร์" ได้รับคำชื่นชมจากนักวิจารณ์เป็นพิเศษ

ในเดือนมิถุนายน 2019 เพร์รี่ปรากฏตัวในมิวสิกวิดีโอเพลง "ยูนีดทูคาล์มดาวน์" ของเทย์เลอร์ สวิฟต์ ในเดือนกรกฎาคม คณะลูกขุนในแคลิฟอร์เนียตัดสินว่าเพลง "ดาร์กฮอร์ส" ของเพร์รี่ ละเมิดลิขสิทธิ์เพลง "จอยฟุลนอยส์" ของเฟลม ซึ่งยื่นฟ้องว่ามีการใช้จังหวะของเพลงเขาโดยไม่ได้รับอนุญาต แต่คำตัดสินนี้ถูกยกเลิกในภายหลัง หลังจากมีคำตัดสินเบื้องต้น คณะลูกขุนสั่งให้เพร์รี่จ่ายเงินชดเชย 550,000 ดอลลาร์ ในเดือนถัดมา จอช คลอส ผู้ร่วมแสดงในมิวสิกวิดีโอเพลง "ทีนเอจดรีม" ของเพร์รี่ กล่าวหาว่าเธอประพฤติผิดทางเพศ ในโพสต์บนอินสตาแกรม คลอสอ้างว่าในงานปาร์ตี้ที่ลานสเก็ต เพร์รี่ดึงกางเกงวอร์มและชุดชั้นในของเขา เปิดเผยอวัยวะเพศของเขาต่อหน้าเพื่อนชายของเธอ เขายังกล่าวว่า ผู้จัดการของเธอป้องกันไม่ให้เขาพูดถึงช่วงเวลาที่เขาอยู่กับนักร้อง อย่างไรก็ตาม จอห์นนี่ วูเจ็ก ผู้อำนวยการฝ่ายสร้างสรรค์ของงานปาร์ตี้นั้น ได้ปกป้องเพร์รี่ โดยกล่าวว่าเธอ "จะไม่ทำอะไรเช่นนั้น" และกล่าวหาว่าคลอสมี "ความหลงใหลต่อเนื่อง" กับเธอ หลังจากเริ่มต้นเลี่ยงการตอบสนองเพื่อไม่ให้ดึงความสนใจจากขบวนการมีทู เพร์รี่ก็ปฏิเสธข้อกล่าวหาของคลอส.

หลังจากปล่อยซิงเกิล "เนเวอร์วอร์นไวต์" ในเดือนมีนาคม 2020 เพร์รี่เปิดเผยในมิวสิกวิดีโอที่มาพร้อมกันว่าเธอกำลังตั้งครรภ์ลูกคนแรกกับบลูม เพลง "เดซีส์" ซึ่งเป็นซิงเกิลนำจากอัลบั้มที่หกของเธอ ปล่อยเมื่อวันที่ 15 พฤษภาคม 2020 ซิงเกิลที่สอง "สไมล์" ปล่อยตามมาในสองเดือนต่อมา อัลบั้มนี้ซึ่งชื่อว่า*[[สไมล์ (อัลบั้มเคที เพร์รี)|สไมล์]]*เช่นกัน วางจำหน่ายเมื่อวันที่ 28 สิงหาคม 2020 สองวันก่อนที่จะจำหน่ายอัลบั้ม เธอคลอดลูกสาวชื่อ เดซี่ ดัฟ บลูม อัลบั้มนี้ได้รับการวิจารณ์ที่หลากหลาย และเปิดตัวที่อันดับห้าในสหรัฐ เพร์รี่โปรโมตอัลบั้มนี้เพิ่มเติมด้วยการปล่อยอีพีสี่ชุด ได้แก่ "แคมป์เคที" "เอ็มพาวเวิด" "สกอร์ปิโอเอสซีเอน" และ"คอสมิกเอเนอร์จี" หลังจากนั้นมีการปล่อยซิงเกิล "น็อตดิเอนด์ออฟเดอะเวิลด์" ในเดือนธันวาคม 2020 ซึ่งมีมิวสิกวิดีโอที่โซอีย์ เดชาเนล แสดงเป็นเพร์รี่ นอกจากนี้เธอยังร่วมมือกับศิลปินหลายคนในการสร้างรีมิกซ์ของเพลงจากอัลบั้มสไมล์ โดยมีทีเอสโตรีมิกซ์เพลง "เรซิเลียนต์" ร่วมกับไอตานา ปล่อยในเดือนพฤศจิกายน 2020 และ บรูโน มาร์ทินี รีมิกซ์เพลง "ครายอะเบาต์อิตเลเทอร์" ร่วมกับลุยซา ซอนซา ปล่อยในเดือนเมษายน 2021

### 2021–2023: คอนเสิร์ตประจำ Play
[thumb|left|200px|เพร์รีแสดงบน[คอนเสิร์ตประจำชื่อเพลย์ ในปี 2022]]

เมื่อวันที่ 20 มกราคม 2021 เพร์รีแสดงเพลง "ไฟร์เวิร์ก" ในคอนเสิร์ต*[[เซเลเบรทิงอเมริกา]]*ในระหว่างพิธีสาบานตนของโจ ไบเดน สี่เดือนต่อมา เธอออกซิงเกิล "อิเล็กทริก" ซึ่งเป็นการร่วมงานกับ*[[โปเกมอน]]*เพื่อฉลองครบรอบ 25 ปีของแฟรนไชส์ ในเดือนธันวาคมปีนั้น เพร์รีออกเพลง "เว็นไอม์กอน" ซึ่งเป็นการร่วมงานกับดีเจชาวสวีเดน อะเลสโซ ทำให้เธอเป็นคนที่สามที่ขึ้นอันดับหนึ่งในชาร์ต ARC 100 ของโครเอเชียในสามทศวรรษ ถัดจากเลดีกากา และโคลด์เพลย์

เพร์รีเริ่มจัดคอนเสิร์ตประจำชื่อเพลย์ ที่รีสอตส์เวิลด์ลาสเวกัส เมื่อวันที่ 29 ธันวาคม 2021 การแสดงนี้เริ่มขึ้นในช่วงล็อกดาวน์โควิด-19 โดยเพร์รีได้แรงบันดาลใจจากภาพยนตร์ *[[4 จิ๋วพลิกมิติมหัศจรรย์]]*  *พีวีส์เพลย์เฮาส์*  และ*พีวีส์บิกแอดเวนเชอร์* เธอกล่าวถึงการแสดงนี้ว่า "ใหญ่โตเกินจริง" และเป็น "การแสดงที่แสนประหลาดและเต็มไปด้วยความสนุกที่สุดที่ฉันเคยจัดขึ้นมา" การแสดงนี้ได้รับการยกย่องจากนักวิจารณ์ โดยเมลินดา เชกเคลส์ จาก*[[บิลบอร์ด (นิตยสาร)|บิลบอร์ด]]* กล่าวว่าคืนเปิดการแสดงที่ขายบัตรหมดของคอนเสิร์ตเพลย์เป็นจินตนาการส่วนหนึ่ง และความหลอนส่วนหนึ่ง และเต็มไปด้วยความสนุกอย่างสมบูรณ์ นอกจากขายบัตรหมดในคืนเปิดการแสดงแล้ว หนังสือพิมพ์*[[ซานตาบาร์บาราอินดิเพนเดนต์]]*รายงานว่าสัญญาของเพร์รีสำหรับการแสดงประจำนี้มีมูลค่า 168 ล้านดอลลาร์ การแสดงจบลงในวันที่ 4 พฤศจิกายน 2023 และทำรายได้รวม 46.4 ล้านดอลลาร์

ในเดือนกันยายน 2021 นิตยสาร*[[วาไรตี (นิตยสาร)|วาไรตี]]*ยกย่องและให้เกียรติเพร์รีในฉบับ "พาวเวอร์ออฟวีเมน" ซึ่งเธอได้พูดคุยเกี่ยวกับอาชีพของเธอ ความเป็นแม่ และการกุศล ในฐานะผู้ถูกเสนอชื่อ เธอเข้าร่วมงานเลี้ยงอาหารค่ำ "พาวเวอร์ออฟวีเมน" ของ*วาไรตี* 2021 ในเดือนต่อมาในวันเกิดอายุ 37 ปีของเธอ เพร์รีเป็นพิธีกรรับเชิญในรายการ*[[ดิเอลเลนดีเจเนอเรสโชว์]]* และแสดงในโฆษณาช่วงวันหยุดของแก็ปอิงก์ ซึ่งเธอร้องเพลง "ออลยูนีดอิสเลิฟ" ของเดอะบีเทิลส์ เพลงนี้เวอร์ชันเต็มเผยแพร่บนแพลตฟอร์มสตรีมมิ่งในวันเดียวกัน ในเดือนมกราคม 2022 เธอและมอร์แกน แม็กลัคแลน ก่อตั้งบริษัทเดอซอย ซึ่งผลิตและจำหน่ายเครื่องดื่มแอลกอฮอลที่ไม่มีแอลกอฮอล ทั้งสองคนต้องการเครื่องดื่มที่ "ผ่อนคลายจิตใจโดยไม่มึนเมา" ในขณะที่กำลังชงเครื่องดื่มนั้น

เพร์รีบันทึกเพลงป็อปคันทรีชื่อ "แวร์วีสตาร์ทิด" โดยร้องคู่กับ โทมัส เรตต์ สำหรับอัลบั้มของเขาที่มีชื่อเดียวกันซึ่งวางจำหน่ายเมื่อวันที่ 1 เมษายน 2022 ในเดือนถัดมา มีการประกาศว่าเพร์รีจะทำเพลงประกอบภาพยนตร์แอนิเมชันของ เจเรมี แซ็ก ชื่อ*เมโลดี* และพากย์เสียงตัวละครหลัก เธอยังแสดงครั้งแรกในโฆษณาจัสต์อีต สกิปเดอะดิชเชส ไลเฟอรันโด และเมนูล็อก และทำรีมิกซ์ใหม่ให้กับเพลงจิงเกิลของโฆษณาเหล่านั้น ในวันที่ 8 มิถุนายน 2022 เพร์รีได้รับกุญแจเมืองลาสเวกัส ในวันเดียวกับที่ถูกกำหนดให้เป็นวันเคที เพร์รี

เพร์รีร่วมงานกับบริษัทแอปเปิล ในการแสดงในโฆษณาสำหรับซอฟต์แวร์เพลงการาจแบนด์ ของพวกเขา ซึ่งผู้ใช้สามารถมี "รีมิกซ์เซสชันส์" ที่มีเพลง "ฮาร์ลีส์อินฮาวาย" ของเธอ ในการร่วมงานครั้งนี้ เธอกล่าวในเดือนสิงหาคม 2022 ว่า "ฮาร์ลีส์อินฮาวาย" ได้มีชีวิตหลายรูปแบบ" รวมทั้งยังมี "โอกาสมากมายในการรีมิกซ์เพลงนี้ และฉันรอไม่ไหวที่จะได้ยินการพัฒนาของการาจแบนด์ในการร่วมงานกับแอปเปิล" เพร์รีแสดงในคอนเสิร์ตพิธีบรมราชาภิเษกของพระเจ้าชาร์ลส์ที่สามที่ปราสาทวินด์เซอร์ในเดือนพฤษภาคม 2023 สี่เดือนต่อมา เธอขายสิทธิ์ในเพลงของเธอให้กับลิตมัสมิวสิกในราคาประมาณ 225 ล้านดอลลาร์

### 2024: ''143''
ในการปรากฏตัวในรายการ*[[จิมมีคิมเมลไลฟ์]]*ในเดือนกุมภาพันธ์ 2024 เพร์รีประกาศลาออกจากรายการ*[[อเมริกันไอดอล]]* หลังจากจบฤดูกาลที่ยี่สิบสอง โดยต้องการ "ออกไปและสัมผัสจังหวะในแบบของฉันเอง" และปล่อยเพลงใหม่หลังจาก "อยู่ในสตูดิโอมาเป็นเวลานาน" ฤดูกาลนี้เริ่มออกอากาศในเดือนนั้น และจบลงในเดือนพฤษภาคมถัดมา เพร์รีปล่อยเพลง "วูแมนส์เวิลด์" ซิงเกิลแรกจากอัลบั้มที่เจ็ดของเธอในวันที่ 11 กรกฎาคม 2024 หนึ่งวันก่อนที่เพลงจะเปิดตัว เพร์รีได้เผยชื่ออัลบั้มว่า *[[143 (อัลบั้มเคที เพร์รี)|143]]* ซึ่งมีกำหนดวางจำหน่ายในวันที่ 20 กันยายนปีเดียวกัน เธอพูดถึงอัลบั้มนี้ว่า "เต็มไปด้วยพลังงานสูงมาก เป็นซัมเมอร์มาก และมีจังหวะต่อนาที (BPM) สูงมาก" และ "เต็มไปด้วยความสุข ความรัก และแสงสว่าง" ในวันที่ 11 กันยายน เพร์รีจะได้รับรางวัลไมเคิลแจ็กสันวิดีโอแวนการ์ดอะวอร์ด ในงานเอ็มทีวีมิวสิกอะวอดส์ 2024 เธอมีกำหนดแสดงในเทศกาลร็อกอินริโอ 2024 ในวันที่อัลบั้ม *143* วางจำหน่าย และอีกแปดวันหลังจากนั้น เธอจะแสดงก่อนการแข่งขันเอเอฟแอลแกรนด์ไฟนอล 2024 ในออสเตรเลีย

## งานดนตรี

### อิทธิพล

ในช่วงแรกของงานดนตรี แนวเพลงที่เพร์รีร้องบ่อย ๆ คือกอสเปล และเธอใฝ่ฝันจะประสบความสำเร็จเหมือนเอมี แกรนต์ เมื่ออายุ 15 ปี เธอได้รู้จักเพลง "คิลเลอร์ควีน" ของวงควีน และนับว่าเป็นเพลงที่บันดาลใจเธอให้ทำอาชีพดนตรี เธอกล่าวถึงนักร้องนำ เฟรดดี เมอร์คิวรี ว่าเป็น "อิทธิพลใหญ่สุด" (biggest influence) ของเธอและอธิบายว่า "การผสมผสานของการแต่งเพลงแบบประชดประชันกับทัศนคติที่ว่า 'ฉันไม่ใส่ใจ' (I don't give a fuck) เป็นแรงบันดาลใจให้เธอได้อย่างไร" เธอแสดงความนับถือวงดังกล่าวโดยตั้งชื่อน้ำหอมตัวที่สามของเธอว่า คิลเลอร์ควีน เพร์รียังพูดถึงวงเดอะบีชบอยส์ และอัลบั้ม *[[เพ็ตซาวส์]]* ในฐานะที่เป็นอัลบั้มที่มีอิทธิพลต่อเธออย่างมากว่า "*เพ็ตซาวส์* เป็นหนึ่งในอัลบั้มที่ฉันโปรดปรานที่มีผลต่อเพลงที่ฉันแต่ง ทุก ๆ เมโลดีที่ฉันแต่งขึ้นก็มีที่มาจากอัลบั้ม*เพ็ตซาวส์*" เพร์รีสรรเสริญอัลบั้ม*[[เดอะบีเทิลส์ (อัลบั้ม)|เดอะบีเทิลส์]]* ของวงเดอะบีเทิลส์ และอัลบั้ม *เพ็ตซาวส์* อย่างมากและถือว่าเป็น "อัลบั้มที่ฉันฟังนานถึง 2 ปีติดต่อกัน"

เพร์รีกล่าวถึงอลานิส มอริสเซตต์ และอัลบั้ม *[[แจกกิดลิตเทิลพิลล์]]* (ค.ศ. 1995) ว่าเป็นอีกหนึ่งอัลบั้มที่เป็นแรงบันดาลใจที่สำคัญต่องานดนตรีของเธอ และมักจะได้ทำงานร่วมกับเกล็น แบลลาร์ด ซึ่งเคยทำงานกับมอริสเซตต์บ่อยครั้ง เพร์รีกล่าวว่า "อัลบั้ม*แจกกิดลิตเทิลพิลล์* เป็นอัลบั้มเพลงผู้หญิงที่สมบูรณ์แบบที่สุดเท่าที่เคยทำมา มันมีเพลงที่แต่งไว้สำหรับทุกคน และเพลงทุกเพลงก็เกี่ยวกับฉันทั้งหมดด้วย เพลงเหล่านั้นยังคงอยู่เป็นนิรันดร์ตลอดมา" นอกจากนี้ เพร์รียังได้รับอิทธิพลจากอัลบั้ม *[[เฟลมมิงเรด]]* ของแพตตี กริฟฟิน และอัลบั้ม *10 เซนต์วิงส์* ของโจนาธา บรู๊ก เพร์รีใฝ่ฝันอยากจะเป็นอย่างคาโรล คิง, บอนนีย์ เรตต์ และโจนี มิตเชลล์ และตั้งใจจะเป็น "มากกว่าโจนี มิตเชลล์" โดยจะออกเพลงแนวโฟล์กและอะคูสติก ภาพยนตร์อัตชีวประวัติของเพร์รีเรื่อง *เคที เพร์รี: พาร์ตออฟมี* มีอิทธิพลมาจากภาพยนตร์เรื่อง *[[มาดอนน่า: ทรูธออร์แดร์]]* เธอยกย่องความสามารถของมาดอนน่าในการนำเสนอตัวเองในรูปแบบใหม่ได้ และกล่าวว่า "ฉันอยากจะค่อย ๆ พัฒนาตนเองให้เหมือนกับมาดอนน่า" และให้เครดิตว่ามาดอนน่าเป็นแรงบันดาลใจให้เธอทำอัลบั้ม *ปริซึม* "มืดมน"กว่าอัลบั้มก่อนหน้า

เพร์รีถือว่า ปีเยิร์ก เป็นอิทธิพลทางดนตรี โดยเฉพาะอย่างยิ่ง เขาเป็นแรงบันดาลใจให้เธอ "เต็มใจที่จะลองเสี่ยงอยู่เสมอ" นักดนตรีคนอื่น ๆ ที่มีอิทธิพลกับเพร์รี ได้แก่ แอ็บบ้า เดอะคาร์ดิแกนส์ เอซออฟเบส ซินดี ลอเปอร์ ซีซี พีนิสตัน ซีแอนด์ซีมิวสิกแฟกทอรี แบล็กบ็อกซ์ คริสตัลวอเทอส์ มารายห์ แครี พิงก์ และเกว็น สเตฟานี เพลง "ไฟร์เวิร์ก" มีแรงบันดาลใจจากหนังสือชื่อ *[[ออนเดอะโรด]]* (On The Road) ของแจ็ก เครูแอ็ก ที่ผู้เขียนได้เปรียบเทียบคนที่มีชีวิตชีวาเป็นดั่งพลุที่พวยพุ่งไปบนท้องฟ้า และมองดูด้วยความเกรงขาม คอนเสิร์ตครั้งที่สองของเธอ แคลิฟอร์เนียดรีมส์ทัวร์ ทำให้รำลึกถึงนวนิยายเรื่อง*[[อลิซท่องแดนมหัศจรรย์]]* (Alice's Adventures in Wonderland) และ*[[พ่อมดมหัศจรรย์แห่งเมืองออซ]]* ( The Wonderful Wizard of Oz) เธอยังให้เครดิตว่าภาพยนตร์ปี ค.ศ. 1996 เรื่อง*[[สี่แหววพลังแม่มด]]* (The Craft) ทำให้เกิดเพลง "ดาร์กฮอร์ส" และหนังสือเรื่อง*[[พลังแห่งจิตปัจจุบัน]]* (The Power of Now) เขียนโดยเอคาร์ต ทอเลอ ที่ทำให้เกิดอัลบั้ม *ปริซึม* ขึ้นมา

### แนวดนตรีและรูปแบบเพลง

ขณะที่แนวเพลงเพร์รีจะเป็นแนวป็อป ร็อก และดิสโก้ แต่ "เคที ฮัดสัน" จะร้องแค่แนวกอสเปล อัลบั้ม*วันออฟเดอะบอยส์* และ *ทีนเอจดรีม* มีเนื้อหาเกี่ยวกับเพศและความรัก อัลบั้ม *วันออฟเดอะบอยส์* เป็นงานเพลงแนวป็อปร็อก ขณะที่อัลบั้ม *ทีนเอจดรีม* จะมีแนวดิสโก้เพิ่มเข้ามาด้วย อัลบั้มที่สี่ *ปริซึม* เป็นดนตรีแนวแดนซ์และป็อปอย่างเห็นได้ชัด ในด้านเนื้อเพลง อัลบั้ม *ปริซึม* บอกเล่าเรื่องราวเกี่ยวกับความสัมพันธ์ การไตร่ตรองตนเอง และชีวิตประจำวัน เพลงของเธอหลายเพลง โดยเฉพาะในอัลบั้ม *ทีนเอจดรีม* สะท้อนถึงความรักระหว่างวัยรุ่น นิตยสาร *[[ดับเบิลยู (นิตยสาร)|W]]* บรรยายถึงการประชดประชันเรื่องเพศในอัลบั้มว่าเป็น "เมโลดีที่น่าจดจำอย่างไม่อาจต้านทานได้" (irresistible hook-laden melodies) เนื้อหาเพลงแบบให้อำนาจตนเองเป็นเนื้อหาหลักในเพลงของเพร์รี

เพร์รีระบุตนเองว่าเป็น "นักร้อง-นักแต่งเพลงสวมรอยเป็นดาราเพลงป็อป" และยืนยันว่าการแต่งเพลงเป็นสิ่งสำคัญสำหรับเธอ เธอกล่าวกับนิตยสาร *[[มารี แคลร์]]* ว่า "ฉันรู้สึกเหมือนกับว่าลูกเล่นเวทมนตร์ลับของฉันที่ทำให้ฉันต้องแยกจากเพื่อนเป็นเรื่องที่กล้าหาญมากที่ต้องยอมอ่อนแอ จริงใจ และซื่อสัตย์" ฉันคิดว่าคุณจะผูกมิตรกับใครได้เมื่อจะต้องอ่อนแอ" คริสเต็น วิก ให้ความเห็นว่า "เรียบง่าย เย็นสบาย และมีผลต่อผู้อื่นอย่างเพลงของเพร์รีสวมควรจะทำได้ ภายใต้พื้นผิวซ่อนทะเลอารมณ์ แรงจูงใจ และแรงกระตุ้นที่ขัดกันซับซ้อนมากพอที่จะเติมเต็มเพลงของคาโรล คิง" เกร็ก ค็อต แห่งหนังสือพิมพ์*[[ชิคาโกทริบูน]]* กล่าวว่า "การเอาจริงเอาจังอาจเป็นความท้าทายที่ดีที่สุดของเพร์รีแล้ว" หนังสือพิมพ์เดอะนิวยอร์กไทม์ส กล่าวว่า "เธอเป็นดาราป็อปที่มีศักยภาพที่สุดของวัน เพลงดังของเธอเป็นคำพูดเปรยจากการทดลองเท่านั้น" แรนดอล โรเบิตส์ จากหนังสือพิมพ์ *ลอสแอนเจลิสไทม์ส* วิพากย์การใช้สำนวนและอุปมา และการใช้ "สำนวนจำเจ" (cliché) บ่อยเกินไป ตลอดอาชีพของเธอ เพร์รีได้ร่วมเขียนเพลงให้กับศิลปินจำนวนมาก ได้แก่ เซลีนา โกเมซ แอนด์เดอะซีน เจสซี เจมส์ เคลลี คลาร์กสัน เลสลีย์ รอย บริตนีย์ สเปียส์ อิกกี อะเซเลีย และอะรีอานา กรานเด

### เสียงร้อง
เพร์รีมีช่วงเสียงร้องต่ำแบบคอนทราลโต (contralto) การร้องเพลงของเธอได้รับทั้งคำชมและคำตำหนิ เบ็ตตี คลาร์ก แห่งหนังสือพิมพ์ *[[เดอะการ์เดียน]]* ให้ความเห็นว่า "เสียงร้องของเธอทรงพลัง" (hard-edged) ขณะที่ร็อบ เชฟฟิลด์ จากนิตยสาร *[[โรลลิงสโตน]]* ติว่าเสียงร้องของเพร์รี "มีปัญหาในเรื่องโน้ตสแตกคาโต" (staccato) จากในอัลบั้ม *ทีนเอจดรีม* ดาร์เรน ฮาร์วีย์ จากเว็บไซต์มิวสิกโอเอ็มเอช เปรียบเทียบเสียงเพร์รีจากอัลบั้ม *วันออฟเดอะบอยส์* กับเสียงของอลานิส มอริสเซตต์ ว่าทั้งคู่มี "เสียงมีชีวิตชีวา ที่เปลี่ยนระดับเสียงในกลางพยางค์ของคำเป็นอ็อกเทฟได้" (perky voice shifting octaves mid-syllable) อเล็กซ์ มิลเลอร์ จากนิตยสาร *[[เอ็นเอ็มอี]]* รู้สึกว่าในอัลบั้ม *วันออฟเดอะบอยส์* ปัญหาของเพร์รีคือเสียง... ในบางช่วงของท่อน มีคนทำให้เธอเชื่อว่าเธอเหมือนลูกไก่ร็อกใจกล้า (ballsy rock chick) แม้ว่าเบอร์นาเด็ตต์ แม็กทัลตี จาก *[[เดอะเดลีเทเลกราฟ]]* ชื่นชม "เสียงลูกไก่ร็อก" ของเธอในบทวิจารณ์ของคอนเสิร์ตส่งเสริมอัลบั้ม*ปริซึม*

## ภาพลักษณ์สาธารณะ
right|thumb|upright|ชุดเป็ปเปอร์มินต์หมุนวน (spinning peppermint swirl dress) ซึ่งเป็นลักษณะเฉพาะของเพร์รี|alt=เพร์รีแสดงดนตรีในชุดที่ตกแต่งด้วยลายเป็ปเปอร์มินต์หมุนวน

เพร์รีถือว่าเป็นดาราที่เป็นสัญลักษณ์ทางเพศ (sex symbol) นิตยสาร *GQ* ตั้งให้เธอเป็น "จินตนิมิตไร้ขีดจำกัดของผู้ชาย" (full-on male fantasy) ขณะที่นิตยสาร *[[แอล (นิตยสาร)|แอล]]* บรรยายร่างกายเธอว่า "ราวกับถูกร่างภาพขึ้นจากเด็กชายวัยรุ่น" นิตยสาร *[[ไวซ์ (นิตยสาร)|ไวซ์]]* บรรยายเธอว่าเป็น "ดาราป็อป/ผู้หญิง/สัญลักษณ์ทางเพศ ที่เอาจริงเอาจัง" เธอถูกจัดให้อยู่อันดับหนึ่งในรายชื่อแม็กซิมฮอต 100 ของนิตยสาร*[[แม็กซิม (นิตยสาร)|แม็กซิม]]* ใน ค.ศ. 2010 เป็น "ผู้หญิงที่ร้อนแรงที่สุดในโลก" (hottest woman on Earth) บรรณาธิการ โจ เลวี บรรยายเธอว่า "ร้อนแรงคูณสาม ไม่ใช่คูณสี่" (triple – no quadruple – kind of hot) นักอ่านนิตยสาร*[[เม็นส์เฮลต์ (นิตยสาร)|เม็นส์เฮลต์]]* โหวตให้เธอเป็น "ผู้หญิงที่เซ็กซี่ที่สุดในปี ค.ศ. 2013" ในเดือนพฤศจิกายน ค.ศ. 2010 เพร์รีกล่าวกับนิตยสาร *[[ฮาร์เปอส์บะซาร์]]* ว่าเธอภูมิใจและพอใจในตัวตนของเธอ 

แฟชันเสื้อผ้าของเพร์รีจะมีอารมณ์ขัน มีสีสันฉูดฉาด และมีอาหารประดับ อย่างเช่น ชุดเป็ปเปอร์มินต์หมุนวน (spinning peppermint swirl dress) ของเธอที่มีเครื่องหมายการค้า นิตยสาร*[[โว้ก (นิตยสาร)|โว้ก]]* บรรยายตัวเธอว่า "เป็นคนที่ไม่เคยหลบเลี่ยงพวกที่ระรานหรือสุดโต่งในทุกอาณาบริเวณ" ขณะที่นิตยสาร *[[แกลเมอร์ (นิตยสาร)|แกลเมอร์]]* ตั้งชื่อให้เธอว่า "ราชินีนักเล่นสำนวน" (queen of quirk) ในเดือนกุมภาพันธ์ ค.ศ. 2009 เพร์รีกล่าวกับนิตยสาร *[[เซเวนทีน (นิตยสารอเมริกัน)|เซเวนทีน]]* ว่ารูปแบบแฟชันของเธอเป็น "การประกอบสิ่งที่แตกต่างเล็ก ๆ น้อย ๆ เข้าด้วยกัน" และกล่าวว่าเธอชอบแต่งตัวให้ดูมีอารมณ์ขัน เธอยังบรรยายตนเองว่าเป็นคน "หลายบุคลิกภาพ" (multipersonality disorder) ในเรื่องแฟชัน เพร์รีถือว่าเกว็น สเตฟานี, เชอร์ลีย์ แมนสัน, โคลอี เซเวอนี, แดฟนี กินเนส, นาตาลี พอร์ตแมน และตัวละคร โลลิตา เป็นสัญรูปแฟชันของเธอ

ในสื่อสังคม ทวิตเตอร์ของเพร์รีมียอดผู้ติดตามสูงที่สุด แซงจัสติน บีเบอร์เมื่อเดือนพฤศจิกายน ค.ศ. 2013 เธอทำสถิติในบันทึกสถิติโลกกินเนสส์ว่ามีผู้ติดตามทวิตเตอร์มากที่สุด และกลายเป็นคนแรกที่มีผู้ติดตามถึง 90 ล้านคนในเดือนกรกฎาคม ค.ศ. 2016 โดโรธี โพเมแรนซ์ นักเขียนนิตยสาร*ฟอบส์* ยกย่องเพร์รีด้านการใช้สื่อสังคมว่า "เพร์รีใช้ทวิตเตอร์ได้อย่างฉลาด โดยพูดคุยกับแฟนคลับของเธอและแบ่งปันรูปภาพและวิดีโอตลก ๆ แบบที่ทำให้พวกเขารู้สึกว่าเพร์รีเป็นคู่หูที่ดีที่สุดของพวกเขา" คีธ คอลฟิลด์ จากนิตยสาร*บิลบอร์ด* กล่าวว่า เธอเป็น "คนดังหายากที่มีความนิยมมหาศาลแต่มีปฏิสัมพันธ์กับเคทีแคตส์ (KatyCats) ที่เธอรัก แบบติดดินอย่างแท้จริง" ในปี ค.ศ. 2011 นิตยสาร*[[ฟอบส์]]* จัดอันดับเพร์รีอยู่ที่ 3 ในรายชื่อ "ผู้หญิงที่ทำได้มากที่สุดจากวงการดนตรี"  ด้วยรายได้  และอันดับที่ 5 ในรายชื่อเดียวกันปี ค.ศ. 2012 ด้วยรายได้  ต่อมา นิตยสาร*ฟอบส์*จัดให้เธอเป็น "ผู้หญิงที่ทำเงินได้มากที่สุดด้านดนตรี" อันดับที่ 7 ของปี ค.ศ. 2013 ด้วยรายได้  และอันดับที่ 5 ของปี ค.ศ. 2014 ด้วยรายได้  จากรายได้  นิตยสาร*ฟอบส์* จัดอันดับให้เพรรีเป็น "สตรีที่มีรายได้สูงสุดด้านดนตรี" อันดับหนึ่ง ประจำปี ค.ศ. 2015 และเป็นคนดังเพศหญิงที่มีรายได้สูงที่สุดอยู่อันดับที่ 3 ในรายชื่อ 100 คนดังของ*ฟอบส์*

## กิจกรรมอื่น ๆ
### องค์กรการกุศล
thumb|upright|left|เพร์รีเข้าร่วมงานยูนิเซฟสโนว์เฟลกบอลในปลายเดือนพฤศจิกายน ค.ศ. 2012|alt=เพร์รีโพสท่าให้ช่างถ่ายรูปในงานกาลาแห่งหนึ่ง

เพร์รีร่วมสนับสนุนองค์กรและหัวข้ออภิปรายการกุศลตลอดอาชีพด้านดนตรี เธออุทิศตนให้กับองค์กรที่มุ่งเน้นการปรับปรุงคุณภาพชีวิตและค่าธรรมเนียมของเด็ก ๆ เป็นพิเศษ ในเดือนเมษายน เธอเข้าร่วมองค์กรยูนิเซฟเพื่อช่วยเหลือเด็ก ๆ ในมาดากัสการ์ด้านการศึกษาและโภชนาการ ในวันที่ 3 ธันวาคม ค.ศ. 2013 เธอกลายเป็นทูตสันถวไมตรีของยูนิเซฟอย่างเป็นทางการ "ด้วยความมุ่งเน้นในการช่วยคนหนุ่มสาวในองค์กรเพื่อช่วยปรับปรุงคุณภาพชีวิตเด็ก ๆ และผู้ใหญ่ที่อ่อนแอที่สุดของโลก" เงินส่วนหนึ่งที่ได้จากค่าตั๋วคอนเสิร์ตเดอะพริสมาติกเวิลด์ทัวร์ถูกบริจาคให้องค์การยูนิเซฟ ในเดือนกันยายน ค.ศ. 2010 เธอช่วยสร้างและออกแบบสถานสงเคราะห์ความหวังเด็กชาย/ความหวังเด็กหญิง (Boys Hope/Girls Hope) ในบัลติมอร์เพื่อเป็นที่พักให้กับคนหนุ่มสาวร่วมกับเรเวน ซิโมน, ชาคีล โอนีล และนักแสดงจากรายการเรียลลิตีเรื่อง *[[เอ็กซ์ตรีมเมกโอเวอร์: โฮมเอดิชัน]]* 

เธอยังสนับสนุนการศึกษาเด็ก ในเดือนพฤษภาคม ค.ศ. 2014 เพร์รีและนักร้องที่ได้รับเลือกจำนวนหนึ่งได้ร้องเพลง "เดซีเบลล์ (ไบซีเคิลบิลต์ฟอร์ทู)" จากอัลบั้มที่ออกควบคู่กับนิทรรศการศิลปะ "เดอะเกย์ 90s" ของจิตรกรชื่อ มาร์ก ไรเดน กำไรทั้งหมดจากยอดขายของอัลบั้มถูกบริจาคเข้าองค์กรการกุศลชื่อลิตเติลคิดส์ร็อก ที่สนับสนุนการศึกษาดนตรีให้กับโรงเรียนประถมด้อยโอกาส ในเดือนมิถุนายน ค.ศ. 2014 เธอร่วมมือกับบริษัทสเตเปิลในโปรเจกต์ชื่อ "เมกโรร์แฮปเพิน" (Make Roar Happen) พร้อมบริจาคเงิน ให้กับองค์การโดเนอส์ชูส องค์การที่สนับสนุนครูและหาทุนเพื่อสร้างห้องเรียนในโรงเรียนสาธารณะ ในเดือนพฤษภาคม ค.ศ. 2016 เธอร่วมงานกับยูนิเซฟพัฒนาคุณภาพชีวิตเด็กในประเทศเวียดนาม โดยหวังว่าจะ "ทำลายวัฏจักรความยากจนและเร่งพัฒนาสุขภาพ การศึกษา และชีวิตที่ดีขึ้นของเด็ก ๆ" ในเดือนถัดมา ยูนิเซฟประกาศว่าเพร์รีจะได้รับรางวัลมนุษยธรรมของออเดรย์ เฮปเบิร์น "สำหรับงานในฐานะทูตสันถวไมตรีให้กับยูนิเซฟที่สนับสนุนเด็ก ๆ ที่ด้อยโอกาสที่สุดในโลก" ที่งานสโนว์เฟลกบอลประจำปีในเดือนพฤศจิกายน

เพร์รียังสนับสนุนองค์กรที่มุ่งช่วยเหลือผู้ป่วยโรคต่าง ๆ เช่นโรคมะเร็ง และเอดส์ ในระหว่างทัวร์คอนเสิร์ต 2008 วาปต์ทัวร์ เธอทำเฝือกรูปหน้าอกที่จำลองแบบจากหน้าอกของเธอเพื่อหาเงินให้มูลนิธิคีปอะเบรสต์ เธอเป็นพิธีกรและแสดงดนตรีในคอนเสิร์ตวีแคนเซอร์ไวฟ์ ร่วมกับบอนนี แม็กคี, เคซี มัสเกรฟส์, ซารา บาเรลลิส, เอลลี โกลดิง และศิลปินคู่ ทีแกน และ ซารา ที่ฮอลลิวูดโบลในลอสแอนเจลิส รัฐแคลิฟอร์เนีย ในวันที่ 23 ตุลาคม ค.ศ. 2013 โดยบริจาคกำไรจากคอนเสิร์ตให้กับองค์การยังเซอร์ไวเวิลโคอะลิชัน องค์การที่ช่วยเหลือหญิงสาวที่เป็นโรคมะเร็งเต้านม ในเดือนมิถุนายน ค.ศ. 2009 เธอออกแบบชิ้นส่วนประดับเสื้อผ้าให้เอชแอนด์เอ็มในโครงการรณรงค์ "แฟชันต่อต้านเอดส์" (Fashion Against AIDS) ที่ช่วยหาเงินให้กับโครงการความตระหนักโรคเอดส์ต่าง ๆ

รายได้จากซิงเกิล "พาร์ตออฟมี" ถูกบริจาคเข้าองค์การกุศลมิวสิแคส์ (MusiCares) ที่ช่วยนักดนตรียามตกทุกข์ได้ยาก ในขณะทัวร์คอนเสิร์ตแคลิฟอร์เนียดรีมส์ทัวร์ เธอนำเงินมากกว่า  เข้ากองระดมทุนทิกเก็ตส์ฟอร์แชริตี เงินแบ่งให้กับ 3 มูลนิธิ ได้แก่ กองทุนสุขภาพเด็ก (Children's Health Fund) องค์การเอื้อเฟื้อน้ำ (Generosity Water) และองค์การส่งเสริมมนุษยธรรมแห่งสหรัฐ (The Humane Society of the United States) ในวันเกิดครบรอบ 27 ปี เพร์รีสร้างหน้าเว็บรับบริจาคสำหรับสมาคมป้องกันความรุนแรงต่อสัตว์ (Society for the Prevention of Cruelty to Animals) ที่อ็อกแลนด์ และสร้างหน้าเว็บคล้าย ๆ กันให้กับมูลนิธิเดวิด ลินช์ (David Lynch Foundation) ในวันเกิดอายุ 28 ปี ในวันที่ 29 มีนาคม ค.ศ. 2014 เธอช่วยนำเงิน  ให้พิพิธภัณฑ์ศิลปะร่วมสมัย (Museum of Contemporary Art) ในลอสแอนเจลิสร่วมกับคนดังเช่น ไรอัน ซีเครสต์, ฟาร์เรลล์ วิลเลียมส์, ทิม อัลเลน, ลิซา เอเดลสตีน และไรลีย์ คีโอ

เพร์รีแสดงที่คอนเสิร์ตวันเลิฟแมนเชสเตอร์ เพื่อหารายได้ให้เหยื่อเหตุระเบิดที่แมนเชสเตอร์อะรีนา ร่วมกับศิลปินอีกหลายคน รวมถึงอารีอานา กรานเดด้วย

### การเมือง
thumb|upright|left|เพร์รี แสดงในพิธีการของผู้สมัครประธานาธิบดี ฮิลลารี คลินตันหลายพิธี|alt=ฮิลลารี คลินตัน และเพร์รี จับมือกันในคอนเสิร์ตระดมทุนแห่งหนึ่ง

เพร์รีเป็นนักกิจกรรมสิทธิชายรักร่วมเพศคนหนึ่ง เธอสนับสนุนองค์กรการกุศลสโตนวอลล์ในโครงการรณรงค์ชื่อ "อิตเก็ตส์เบ็ตเทอร์.....ทูเดย์" เพื่อป้องกันการรังแกพวกรักร่วมเพศ และทำมิวสิกวิดีโอเพลง "ไฟร์เวิร์ก" อุทิศให้กับโครงการอิตเก็ตส์เบ็ตเทอร์โปรเจกต์ เพร์รีกล่าวกับองค์กรดูซัมธิงเมื่อเดือนพฤศจิกายน ค.ศ. 2008 ว่าเธอภูมิใจที่ได้เป็นนักสงเคราะห์ชายรักร่วมเพศ "ฉันเป็นคนที่ใจกว้างอยู่เสมอ และเชื่อในความเสมอภาค" เธอยืนยันว่าเธอไม่เห็นด้วยกับญัตติข้อที่ 8 การแก้ไขเพิ่มเติมกฎหมาย (ซึ่งสุดท้ายถูกวินิจฉัยว่าขัดต่อรัฐธรรมนูญ) ที่นิยามการสมรสว่าเป็นการอยู่กินด้วยกันเฉพาะระหว่างชายกับหญิงเท่านั้นในรัฐแคลิฟอร์เนียตามกฎหมาย ในเดือนมิถุนายน ค.ศ. 2012 เพร์รีตั้งความหวังต่อความเสมอภาคของกลุ่มบุคคลที่มีความหลากหลายทางเพศ (LGBT) กล่าวว่า "หวังเป็นอย่างยิ่งว่าเราจะมองย้อนมาถึงเวลานี้และคิดอย่างที่เราคิดในขณะนี้เกี่ยวกับประเด็นสิทธิมนุษยชน[อื่น ๆ]" เราจะไม่ส่ายหน้าเป็นนัยว่าไม่เชื่อ บอกว่า 'ขอบคุณพระเจ้าที่เราวิวัฒนา' นั่นจะเป็นคำอธิษฐานของฉันในวันข้างหน้า" ในเดือนธันวาคม ค.ศ. 2012 เพร์รีได้รับรางวัลเทรเวอร์ฮีโรอะวอร์ด จากโครงการเดอะเทรเวอร์โปรเจกต์ สำหรับงานและนโยบายของเธอในฐานะคนหนุ่มสาวที่สนับสนุน LGBT เธอเป็นผู้สนับสนุนสิทธิสตรี และปรากฏในวิดีโอคลิปของโครงการ "ไชม์ฟอร์เชนจ์" เมื่อเดือนเมษายน ค.ศ. 2013 มีจุดมุ่งหมายเพื่อส่งเสริมอำนาจให้แก่ผู้หญิง เธอยังกล่าวว่าความขาดแคลนการบริการทางสาธารณสุขฟรีในอเมริกาทำให้เธอ "บ้าจริงๆ" (absolutely crazy) จากเหตุยิงกันที่ไนต์คลับในออร์แลนโด ในเดือนมิถุนายน ค.ศ. 2016 เพร์รีและศิลปินและผู้บริหารอีกเกือบ 200 คนลงชื่อในจดหมายจัดขึ้นโดยนิตยสาร*[[บิลบอร์ด (นิตยสาร)|บิลบอร์ด]]* จ่าหน้าถึงรัฐสภาสหรัฐ เรียกร้องให้เพิ่มข้อบังคับว่าด้วยอาวุธปืนในสหรัฐ

เพร์รีสนับสนุนประธานาธิบดีบารัก โอบามา ในการลงเลือกตั้งสมัยที่สองและยกย่องที่เขาสนับสนุนการสมรส และความเสมอภาคในเพศเดียวกัน ผ่านทางทวิตเตอร์และการแสดงในงานชุมนุม เธอแสดงในงานชุมนุมให้แก่โอบามา 3 ครั้งในลอสแอนเจลิส ลาสเวกัส และวิสคอนซิน โดยร้องเพลง "เล็ตส์สเตย์ทูเก็ดเดอร์" และเพลงของเธออีกหลายเพลง ในระหว่างการแสดง เธอสวมชุดที่ทำเลียนแบบใบลงคะแนนเลือกตั้งที่กาช่องเลือกโอบามา ในทวิตเตอร์ เธอเชิญชวนให้ผู้ติดตามเลือกโอบามาด้วย ในเดือนสิงหาคม ค.ศ. 2013 เพร์รีรณรงค์ให้สาธารณชนไม่เลือกโทนี แอ็บบอตต์ให้เป็นนายกรัฐมนตรีออสเตรเลีย เพราะว่าเขาต่อต้านการสมรสกับชายรักร่วมเพศ และบอกว่าแอ็บบอตต์ว่า "ฉันรักคุณในฐานะมนุษย์คนหนึ่งแต่ฉันไม่อาจเลือกคุณได้" ในเดือนเมษายน ค.ศ. 2014 เธอเข้าร่วมงานแถลงข่าวทางการเมืองเพื่อสนับสนุนมาเรียน วิลเลียมสัน ในโครงการรณรงค์ของเขตรัฐสภาที่ 33 ของแคลิฟอร์เนีย เพร์รียังสนับสนุนห้อดีตรัฐมนตรีว่าการกระทรวงการต่างประเทศสหรัฐ ฮิลลารี คลินตัน ให้เป็นประธานาธิบดีใน ค.ศ. 2016 ด้วย และมอบเงิน  ให้กับโครงการรณรงค์ของคลินตัน เธอแสดงในการชุมนุมเพื่อคลินตันที่รัฐไอโอวาในเดือนตุลาคม ค.ศ. 2015 และแสดงร่วมกับเอลตัน จอห์น ที่คอนเสิร์ตระดมทุนแก่คลินตันที่นครนิวยอร์กในเดือนมีนาคม ค.ศ. 2016 เพร์รีได้กล่าวและแสดงดนตรีในการประชุมใหญ่ของพรรคเดโมแครต ค.ศ. 2016 ที่ฟิลาเดลเฟีย เพื่อสนับสนุนฮิลลารี คลินตัน เธอกระตุ้นให้ประชาชนเลือกคลินตัน ให้ความเห็นว่าพวกเขาจะ "มีอำนาจเหมือนกับนักวิ่งเต้นของสมาคมปืนไรเฟิลแห่งชาติ" และ "จะมีอำนาจเทียบเท่ากับเศรษฐีพันล้าน" ในการเลือกตั้งครั้งนี้

## ความสำเร็จ

ตลอดอาชีพนักร้องของเธอ เพร์รีได้รับรางวัลอเมริกันมิวสิกอะวอดส์ 5 สาขา รางวัลพีเพิลส์ชอยซ์อะวอดส์ 14 สาขา และบันทึกไว้ในบันทึกสถิติโลกกินเนสส์ 4 หัวข้อ ในเดือนกันยายน ค.ศ. 2012 *บิลบอร์ด*ขนานนามให้เธอเป็น "ผู้หญิงแห่งปี" (Woman of the Year) เธอมีเพลงอยู่บน 10 อันดับแรกของชาร์ต*บิลบอร์ด*ฮอต 100 นานติดต่อกันมากที่สุดถึง 69 สัปดาห์ตั้งแต่เดือนพฤษภาคม ค.ศ. 2010 ถึงกันยายน ค.ศ. 2011 อัลบั้ม *ทีนเอจดรีม* เป็นอัลบั้มของนักร้องผู้หญิงอัลบั้มแรกที่มีเพลงที่ขึ้นอันดับ 1 บนชาร์ต*บิลบอร์ด*ฮอต 100 ได้ทั้งหมด 5 เพลง และเป็นอัลบั้มที่สองต่อจากอัลบั้ม *แบด* ของไมเคิล แจ็กสัน สมาพันธ์ผู้ผลิตสิ่งบันทึกเสียงระหว่างประเทศประกาศให้เธอเป็น ศิลปินหญิงระดับโลกแห่งปี ค.ศ. 2013 (Top Global Female Recording Artist of 2013) นับจนถึงเดือนสิงหาคม ค.ศ. 2014 เธอมีเพลงที่ขึ้นอันดับ 1 บนชาร์ตฮอต 100 ทั้งหมด 9 เพลง เพลงล่าสุดคือ "ดาร์กฮอร์ส" ในเดือนมิถุนายน ค.ศ. 2015 มิวสิกวิดีโอเพลง "ดาร์กฮอร์ส" กลายเป็นวิดีโอเพลงของผู้หญิงตัวแรกที่มียอดผู้ชมเกิน 1 พันล้านครั้งในวีโว เดือนต่อมา มิวสิกวิดีโอเพลง "โรร์" มียอดผู้ชมเกิน 1 พันล้านครั้งในวีโว ทำให้เธอเป็นนักร้องคนแรกที่มีวิดีโอยอดผู้ชม 1 พันล้านครั้งมากกว่า 1 ตัว

จากข้อมูลของสมาคมผู้ประกอบกิจการเพลงของสหรัฐอเมริกา เพร์รีเป็นศิลปินที่มีดิจิทัลซิงเกิลขายดีที่สุดอันดับที่เก้าในสหรัฐ ขายได้ทั้งหมด 121.5 ล้านซิงเกิล เพลง "ไฟร์เวิร์ก", "อี.ที.", "แคลิฟอร์เนียเกิลส์", "ทีนเอจดรีม“, "โรร์" และ "ดาร์กฮอร์ส" ต่างขายได้ซิงเกิลละมากกว่า 10 ล้านหน่วยดิจิทัลในสหรัฐ ตลอดอาชีพของเธอ เพร์รีขายเพลงได้กว่า 143 ล้านหน่วย และขายอัลบั้มได้กว่า 70 ล้านอัลบั้มทั่วโลก อีกทั้งยังมียอดสตรีมเพลงอีกกว่า 115 พันล้านครั้งในทุกแพลตฟอร์มตลอดการเป็นนักร้องของเธอ และเป็นหนึ่งในศิลปินที่ขายดีที่สุดตลอดกาล

## ผลงานเพลง

* *[[เคที ฮัดสัน (อัลบั้ม)|เคที ฮัดสัน]]* (2001)
* *[[วันออฟเดอะบอยส์ (อัลบั้มเคที เพร์รี)|วันออฟเดอะบอยส์]]* (2008)
* *[[ทีนเอจดรีม (อัลบั้มเคที เพร์รี)|ทีนเอจดรีม]]* (2010)
* *[[ปริซึม (อัลบั้มเคที เพร์รี)|ปริซึม]]* (2013)
* *[[วิตนิสส์ (อัลบั้มเคที เพร์รี)|วิตนิสส์]]* (2017)
* *[https://en-wikipedia-org.translate.goog/wiki/Smile_(Katy_Perry_album)?_x_tr_sl=en&_x_tr_tl=th&_x_tr_hl=th&_x_tr_pto=tc สไมล์]* (2020)
* *[https://en-wikipedia-org.translate.goog/wiki/143_(Katy_Perry_album)?_x_tr_sl=en&_x_tr_tl=th&_x_tr_hl=th&_x_tr_pto=tc 143]* (2024)

## ผลงานภาพยนตร์

* *[[เดอะสเมิฟส์ (ภาพยนตร์)|เดอะสเมิฟส์]]* (2011)
* *[[เคที เพร์รี: พาร์ตออฟมี]]* (2012)
* *[[เดอะสเมิฟส์ 2]]*  (2013)
* *[[แบรนด์: อะเซกันด์คัมมิง]]* (2015)
* *[[เคที เพร์รี: เดอะพริสมาติกเวิลด์ทัวร์]]* (2015)
* *เคที เพร์รี: เมกกิงออฟเดอะเปปซีซูเปอร์โบวล์ฮาล์ฟไทม์โชว์* (2015)
* *[[เจเรมี สก็อตต์: เดอะพีเพิลส์ดีไซเนอร์]]* (2015)
* *[[ซูแลนเดอร์ 2]]* (2016)

## ทัวร์
**คอนเสิร์ตของตัวเอง**
* เฮลโลเคทีทัวร์ (2009)
* แคลิฟอร์เนียดรีมส์ทัวร์ (2011–2012)
* เดอะพริสมาติกเวิลด์ทัวร์ (2014–2015)
* วิตนิสส์: เดอะทัวร์ (2017–2018)
* ไลฟ์ไทม์ทัวร์ (2025)
**คอนเสิร์ตร่วมกับศิลปินอื่น**
* สเตรนจ์ลีนอร์มัลทัวร์ (2001)
* วาปต์ทัวร์ (2008)
**คอนเสิร์ตประจำ**
* เพลย์ (2021–2023)

## อ้างอิง

หมวดหมู่:นักร้องอเมริกัน
หมวดหมู่:นักร้องเสียงคอนทราลโต
หมวดหมู่:บุคคลจากแซนตาบาร์บารา (รัฐแคลิฟอร์เนีย)
หมวดหมู่:บุคคลที่ยังมีชีวิตอยู่
หมวดหมู่:นักแสดงภาพยนตร์หญิงชาวอเมริกัน
หมวดหมู่:ชาวอเมริกันเชื้อสายโปรตุเกส
หมวดหมู่:ชาวอเมริกันเชื้อสายเยอรมัน
หมวดหมู่:ชาวอเมริกันเชื้อสายอังกฤษ
หมวดหมู่:ชาวอเมริกันเชื้อสายไอริช
หมวดหมู่:เคที เพร์รี
หมวดหมู่:นักแสดงหญิงชาวอเมริกันในศตวรรษที่ 21
หมวดหมู่:ผู้เขียนอัตชีวประวัติชาวอเมริกัน